Шимолий Кореяга қарши янги санкцияларга Россия истаган истиснолар киритилди\n17 январ 2019, Тошкент вақти: 08:27\nРоссиянинг БМТдаги элчиси Виталий Чуркин.\nРоссиянинг БМТдаги элчиси Шимолий Кореяга қарши жорий қилинадиган янги санкциялар дастурида Москванинг муҳим иқтисодий лойиҳалари ҳимояга олинганини иддао қилмоқда.\nБМТ хавфсизлик кенгаши янги санкцияларни бир овоздан қабул олганидан кейин журналистлар олдида чиқиш қилган Виталий Чуркин АҚШ билан музокара қилиб, Россия шарқидаги Хасан шаҳрини Шимолий Кореянинг Ражин порти билан боғлайдиган темир йўл лойиҳасини давом эттиришга келишганини билдирди. Россия мазкур темир йўл ёрдамида кўмир ва бошқа рус экспортларини Хитой билан Жанубий Кореяга олиб боришни режалаштирмоқда.\n“Хитой каби бизда ҳам муайян иқтисодий қизиқишларимиз бўлиб, уларнинг Шимолий Кореянинг ядровий ёки ракета дастури билан умуман алоқаси йўқ”, деди Чуркин.\n“Россия темир йўллари ширкатининг йирик лойиҳасини, яъни Россия кўмирини Хитойнинг жанубий ҳудудларига ҳамда Жанубий Кореяга элтиб бериш учун Шимолий Кореяга борувчи темир йўл қуришни назарда тутяпман”, деди Чуркин.\nЧуркин Россия музокара олиб боргани сабаб лойиҳа “ва бошқа иқтисодий қизиқишларимиз ўзгармади”, дея қўшимча қилди.\nРоссия учун Корея темир йўли лойиҳаси жуда муҳимдир, чунки мамлакат ўзининг шарқий ҳудудларини ривожлантиришга ва экспорт йўлларини Европадан бошқа тарафларга ўзгаритишга ҳаракат қилиб келмоқда. Пхеньян эса лойиҳа ёрдамида пул ишлаб олишни ҳамда ожиз иқтисодини озгина яхшилаб олишни истайди.\nРоссия туфайли Шимолий Кореяга қарши санкцияларнинг қабул олиниши бир неча кунга кечикди. Дипломатларнинг айтишича, Россия нафақат темир йўл, балки бошқа лойиҳаларни ҳам давом эттириш ҳуқуқини қўлга кириш учун музокара олиб борган.\nҲайратланарлиси, Россия Кореяга рейслари мавжуд бўлган халқаро авиаширкатларнинг самолётлари учун мамлакатга ёқилғи олиб киришга ҳамда Кореяга “тирикчилик учун” кўмир каби минералларни экспорт қилиш рухсати берилишига эришди.\nШуларни ҳисобга олмаганда, янги иқтисодий санкциялар анча кенг кўламли бўлиб, Кореядан кўмир, темир рудаси, титан, ванадий ҳамда бошқа қимматли металларни импорт қилишни ҳамда мамлакатга авиация ҳамда ракета ёқилғиси экспорт қилишни қатъиян ман қилади.\nРоссия яна санкциялар рўйхатига киритилган бир шахснинг номи ўчирилишига ҳам муваффақ бўлди. Бу Корея кончиликни ривожлантириш ва савдо корпорациясининг Россиядаги вакилидир. АҚШ Молия вазирлиги бу ширкат қурол-аслаҳа савдосида иштирок этишини айтиб келади.\nЧуркин Жанг Сонг Чол “Россияда эмас. У рўйхатга киритилганидан ҳайратдамиз”, деди.\nРоссия бу эркинликларни қўлга киритиш учун санкцияларнинг одамлар ҳаётига кўрсатадиган таъсирига урғу берган.\nАммо АҚШ ва Европанинг БМТдаги вакиллари санкциялар фақатгина Шимолий Корея тузумини ҳамда мамлакатдаги бошқарувчи элитани мўлжалга олишини, шусиз ҳам оғир аҳволда яшаётган оддий фуқароларга қаратилмаганини айтишди.


Аёл ишласа бўладими? 02.08.2015\nАссалому алайкум, қори ака. Муслима аёл эрга текканидан кейин ўзининг соҳасида ишласа бўладими ёки уй бекаси бўлиб рўзғор юмушларини қилган афзалми? Илтимос, маслаҳат берсангиз! Аллоҳ олиб бораётган ишларингиздан рози бўлсин!\nЖинсий алоқа вақтида бола уйғониб қолса... 01.08.2015\nАссалому алайкум. Жинсий алоқа пайтида фарзандим йиғлаб қолди. Шу пайт аёлим фарзандимга қараса бўладими? Бундай ҳолатда нима қилиш керак? Болани эмизса бўладими?\nЎғил фарзанд кўриш вақтини ҳисоблаш мумкинми?\nАссалому алайкум, қори ака. Айрим шифокорлар ўғил фарзанд кўриш учун ойларни санаб, фалон ойда эр-хотин бирга бўлиши лозим, деган фикрларни айтишмоқда. Бу иш шариатга хилоф эмасми? Жавоб учун олдиндан раҳмат!\nТўй харажатларини куёв томон кўтарса...\nАссалому алайкум. Уйланаётгандим. Келиннинг сарпосини, мебел ва гиламини зиммамга олдим. Буни келиннинг отаси ва ўртада турган одам билади. Тўғри иш қилаётганимни биламан, лекин тўйхона, хонандалар хизмати, тасвирга олиш, автомашина ижараси каби харажатларни ҳам кўтаряпман. Қарз олиб қилаётганим йўқ, ҳалол меҳнатим эвазига топган пулимдан қиляпман. Бироқ... Аллоҳ берганини беҳудага сарфлаётганим, онамнинг орзу-ҳаваслари йўлида исрофгарчиликка йўл қўяётганим учун Аллоҳнинг ғазабига учрашдан қўрқаяпман!.. Одилхон қори ака, ўзингиз маслаҳат беринг! Токи Аллоҳнинг ғазабидан узоқ бўлай, раҳматидан четда қолмай!\nХотин эрини “ака” деб чақирса бўладими?\nИслом динида хотин эрининг исмига ака сўзини қўшиб мурожаат қилишига қандай қаралади? Фалончи ака деб чақириши мумкинми?


Туркия парламенти мамлакатдаги фавқулодда ҳолатни яна узайтирди\n21:40 / 17.07.2017\nТуркия жумҳурияти парламенти 17 июль куни тўртинчи маротаба мамлакатдаги фавқулодда ҳолат тартибини 90 кунга узайтирди. Бу тартиб давлат тўнтаришига ҳарбий уринишдан сўнг жорий қилинган эди, деб ёзмоқда Hürriyet Daily News.\nМамлакат ҳукумати ФҲ тартибини узайтириш заруратини террорчилик таҳдидларига қарши кураш билан изоҳламоқда. Нашрнинг қайд этишича, гап АҚШда яширинган Фатҳуллоҳ Гулен етакчилигидаги ФЕТО ташкилоти ҳақида бормоқда.\n17 июль куни Туркия ҳукумати парламентга фавқулодда ҳолат тартибини узайтириш сўровини юборган эди. Таъкидланишича, парламент қарори ҳукмрон Адолат ва тараққиёт партияси депутатлари қўллаб-қувватлаши асосида қабул қилинган.\nТуркияда ФҲ тартиби илк маротаба 2016 йил 21 июлда, ҳарбий исёндан 6 кун ўтиб жорий этилган эди.


Жириновский Трампга ҳокимиятда қолишнинг сўнгги йўлини кўрсатди | Qalampir.uz\nЖириновский Трампга ҳокимиятда қолишнинг сўнгги йўлини кўрсатди\nОлам\t03 Январь 16:44 18200\nАҚШ Президенти Дональд Трамп ирода кўрсатиб, коронавирус пандемияси туфайли юзага келган вазиятдан фойдаланиб, фавқулодда режим жорий қилса, ҳокимиятда қолиши мумкин, деб ҳисобламоқда Россия Либерал-демократик партияси раҳбари Владимир Жириновский.\n“АҚШ жосуслик, лаганбардорлик, коррупциядан чарчаган. Бутун дунё пандемия сабаб сергак тортган. Шу сабабдан Дональд Трамп Президент бўлиб қолиш учун вазиятдан фойдаланиши мумкин. Ҳозирча Трамп Президент, ҳамма унга бўйсунади: у кераксиз прокурорларни кетқазиши, судьяларни ўзгартириши, ҳарбийларга кўрсатма бериши – бутун ваколатидан максимал фойдаланиши мумкин. Фавқулодда режим сайлов натижаларини бекор қилишга асос бўлиши мумкин. Бу Трамп учун сўнгги имконият ёки яқин тўрт йилда демократлар уни шунчаки йўқ қилади”, деган Жириновский.\nШу билан бирга, партия етакчисига кўра, Трамп коронавирусга қарши эмланиши керак. Бунинг учун Россия “Спутник V” вакцинасини юбориши мумкин.\nЭслатиб ўтамиз, АҚШда Президент сайлови жорий йилнинг 3 ноябрь куни бўлиб ўтди. Унда ғолибликни Демократлар партиясидан номзод Жо Байден қўлга киритди. Ҳисоб-китобларга кўра, у 306 та сайловчи коллегиялар овозини, Трамп эса 232 та овоз олган. Ғолиб бўлиш учун 270 овоз етарли эди.\nКейинчалик Жо Байденнинг расман АҚШ Президенти этиб сайлангани хабар қилинди.\n15 Июнь 21:44 36736\n16 Июнь 16:12 30776\n16 Июнь 01:05 24970\n16 Июнь 21:21 18924\n16 Июнь 22:32 18249


Британиялик прокурорлар Гулнора Каримова жазо ўтаётган қамоқхонага келишлари мумкин - Zamin.uz\nБуюк Британия прокурорлари ушбу мамлакатда музлатиб қўйилган қиймати 29 млн долларлик мулклар тўғрисидаги ишни якунлаш учун Гулнора Каримова жазо ўтаётган қамоқхонага келишларига тўғри келиши мумкин.\nBloomberg агентлигининг Британиянинг Ўта йирик миқдордаги товламачиликларга қарши курашиш бюросига (Serious Fraud Office – SFO) таяниб хабар беришича, суд қарори чиқарилганига икки йил бўлганига қарамасдан, Гулнора Каримова ва мазкур иш бўйича унинг шериги Рустам Мадумаров озодликдан маҳрум қилиш жазосини ўташаётгани учун бу ҳужжатни уларга беришнинг имкони бўлмаган.\nSFO 2018 йил октябрда Гулнора Каримова ва унинг собиқ турмуш ўртоғи Рустам Мадумаровнинг Буюк Британиядаги мулкларини хатлаш бўйича ушбу мамлакат олий судига даъво киритганди. Бюронинг билдиришича, бу мулклар уларнинг Ўзбекистондаги коррупцион келишувлардан олган даромадларига сотиб олинган.\nГап Суррей графлигидаги қаср ва Лондоннинг нуфузли районларида жойлашган иккита квартира ҳақида бормоқда:\n- Каримова Суррей графлигидаги Gorse Hill Manor номли йирик мол-мулкни 2010 йилда 18 млн фунт стерлингга ($23,5 млн) сотиб олган. Ҳозирда бу объект 30 млн фунт ($39 млн) туради;\n- Лондондаги квартиралардан бири Мейфэр районида бўлиб, 8 млн фунт ($10,4 млн), иккинчиси Белгравия районида бўлиб, 2 млн фунтов ($2,6 млн) туради.\nРасмий маълумотларга кўра, Гулнора Каримова, Рустам Мадумаров, кичик Ислом Каримов (Гулнора Каримованинг ўғли) ҳамда PORCHESTER INDUSTRIES LIMITED, OREGON GROUP LIMITED, RAWTENSTALL INTERNATIONAL LIMITED компаниялари ушбу мол-мулкларнинг эгаси ҳисобланади.\nBloomberg мақоласида ёзилишича, британиялик прокурорларнинг Лондонга ташрифи коронавирус пандемияси боис ҳам кечиккан ва улар эндиликда Ўзбекистон Бош прокуратурасининг ёрдамига умид қилмоқда.\nЎтган ҳафтада бўлиб ўтган суд эшитувларида Гулнора Каримованинг ҳимояси томонидан унинг ўғли – кичик Ислом Каримов иштирок этди. Унинг адвокати Хьюго Кейт мулкларни музлатиб туриш тўғрисидаги қарорнинг узайтирилишига қаршилик билдирмади.\nАдвокат Кейтнинг сўзларига кўра, унинг мижози Ислом Каримов онаси Буюк Британиядаги мулкларни қонуний йўл билан сотиб олганига ишонади, аммо буни исботлаш учун у билан тўғридан-тўғри боғланиш керак. Унинг фикрича, Ўзбекистонда буни амалга оширишнинг деярли имкони йўқ.\nАввалроқ Ўзбекистон Молия вазирлиги Гулнора Каримованинг Париждаги кўчмас мулк сотувидан тушган 10 млн доллардан ортиқ маблағ қаерларга сарфлангани ҳақида маълумот берганди. «Замин» янгиликларини «Вконтакти»да кузатиб боринг\nТошкентда Гулнора Каримовага оид жиноят иши бўйича суд мажлиси бошланди\nГулнора Каримова иши бўйича навбатдаги тергов якунланди


Ташаббус кўрсатиб ишлаш янги ютуқларга етаклайди / ADOLAT ижтимоий-сиесий газетаси\nПартиямиз мақсад ва ғояларининг кенг жамоатчилик орасига чуқурроқ кириб бориши, электорат манфаатини кўзлаб амалга оширилаётган ишлар самарадорлигини оширишда бошланғич партия ташкилотлари муҳим ўрин эгаллайди. Ўзбекистон "Адолат" СДП Сурхондарё вилоят кенгаши ҳам ўз фаолиятини амалга ошириш жараёнида янги иш бошлаган БПТлар фаолияти самарали ташкил этилишига алоҳида эътибор қаратмоқда. Бу эса нафақат шаҳар ва туман марказларида, балки чекка ҳудудлардаги маҳаллаларда ҳам сафдошларимиз сони ортиб бораётганида намоён бўлмоқда.\nОлтинсой тумани марказидан анчагина олисда бўлган, пурвиқор тоғлар орасида жойлашган "Хўжаипок" маҳалласида ўз фаолиятини бошлаган янги бошланғич партия ташкилоти фикримизнинг далилидир. Йигирма икки нафар сафдошимизни бирлаштирган мазкур БПТ ташкил этилиши муносабати билан ўтказилган тадбирда Сурхондарё вилоят партия кенгаши етакчилари, халқ депутатлари Олтинсой туман Кенгашига партиямиздан сайланган депутатлар ва маҳалла фаоллари иштирок этишди.\n— Партиямизнинг Сайловолди дастуридан ўрин олган вазифаларни амалга ошириш, ҳар бир ҳудуд аҳолисининг эътибор ва ишончига сазовор бўлиш, келгуси сайловларда фаол иштирок этишга ҳозирданоқ пухта замин тайёрлаб бориш учун биз замон руҳига мос равишда ишлашимиз керак. Албатта, ушбу жараёнда сиёсий кучнинг асосий таянчи бошланғич партия ташкилотлари ҳисобланади. Ана шундай масъулиятни зиммасига олган сафдошларимиздан 22 нафари чекка ҳудудлардан бири бўлган "Хўжаипок" маҳалласида БПТ фолиятини йўлга қўйганлиги қувонарлидир, — дейди вилоят партия кенгаши раиси Рустам Ҳамроев.\n— Бугунги шиддаткор давр ҳар бир фуқародан ўз мустақил фикрига эга бўлишни, жамиятда кечаётган ўзгаришларга нисбатан дахлдорлик ҳисси билан яшаш, ўз фуқаролик позициясини билдириб боришни тақозо этади. Акс ҳолда, инсонда лоқайдлик ва беғамлик пайдо бўлиши мумкин, — дейди БПТ раиси Зойиржон ўиёсов. — Сир эмаски, лоқайд кишилар ён-атрофдаги воқеликларга бепарволик қилишга, "менга нима" қабилида яшашга ўрганиб қолишади. Айтиш жоизки, маҳалламиз аҳли орасида лоқайд инсонлар учрамайди. Бу ҳар томонлама ижобий ҳол, албатта.\nМамлакатимизда кечаётган сиёсий жараёнлар, жамият ҳаётида фаол иштирок этиш, партиямиз илгари сурган ва кўпчилик юртдошларимизда хайрихоҳлик уйғотган халқчил ғояларни рўёбга чиқариш мақсадида ушбу янги қуйи тузилмага бирлашдик.\nБПТ аъзолари аҳолининг ижтимоий-сиёсий фаоллигини ошириш, аниқ вазифалар ижроси орқали ҳудудда партиямиз мавқеини мустаҳкамлаш, фуқароларнинг тиббий, ҳуқуқий маданиятини юксалтириш, ташаббус кўрсатиб ишлашни мақсад қилганлар.


Орол денгизи қуришини қишлоқ қариялари олдиндан билганми? - Darakchi\nОрол денгизи қуришини қишлоқ қариялари олдиндан билганми?\nЖАМИЯТ 04.10.2018, 15:47\nДенгиз ҳақидаги ширин орзулар...\nҚорақалпоғистон Республикаси Мўйноқ тумани Учсой қишлоғида ўтган асрнинг 80-йилларида ҳаёт қайнаган. Денгиз портида кемалар навбат билан тонналаб балиқ топширган. Бу ерда минглаб одамлар ишлаган.\n– Бу гапга бугунги авлод ишонмайди, – деб бошлайди ҳикоясини қирқ йил балиқчилик билан шуғулланган учсойлик отахон Адилжан Бигелдиев. – 1970-йилларнинг ўрталарида Учсой қишлоғидаги портда минглаб одамлар меҳнат қиларди. Биз асосан судак, бакра, лаққа балиқларини овлар эдик. Бир кунда битта кема 50 тоннагача балиқ топширарди. Учсой портининг ўзида 20 га яқин кема хизмат қиларди.\nУ пайтлар чарчоқ нималигини билмасдик. Туни билан тонна-тонна балиқ топшириб, яна денгизга қайтардик. Мўйноқнинг йигитлари бақувват, чайир бўларди. Ҳарбий хизматга чақирилган йигитларнинг асосий қисми денгиз флотига жалб қилинарди.\nБир ўзим 120-140 килограмм тош босадиган балиқларни бемалол тутаверардим. Денгизда бакрабалиқ шундай кўп эдики, афсуски, ўша пайтлар бунинг қадрига етмаганмиз. Ҳозир дунё ресторанларидаги энг қиммат десерт саналадиган бакрабалиқдан олинадиган увилдириқлар ахлатга ташланарди. Овқат бакрабалиқ ёғидан тайёрланарди.\nБакрабалиқ асосан денгизнинг ўртасида бўларди. Баъзан қоронғи тунда адашиб ҳам қолганмиз. Бир куни қалин туманда денгиз ўртасида компасимиз ишламай қолди, денг. Кўп вақт адашиб юрганмиз. Тўсатдан ёнимизда ҳарбийлар кемаси пайдо бўлган. Компасимизни тузатиб, қайси томонга юришимизни кўрсатган. Кейин билсак, биз адашиб, ўша пайтларда энг махфий саналган ҳудуд – Орол денгизи ўртасидаги Возрождение оролига яқинлашиб қолган эканмиз.\nБакрабалиқларга буюртма кўп бўларди. 1975 йили соҳилга минглаб бакрабалиқлар чиқиб қолган. Одамлар ҳайрон. Бундай ҳолат аввал сира кузатилмаган-да! Шунда қишлоқдаги кекса балиқчилар "Воҳ, денгиздан айрилдик. Бакрабалиқларнинг соҳилга чиқиб кетиши яхшилик аломати эмас", дейишган эди.\nМўйноқда у пайтлар кўп сонли урал казаклари ҳам истиқомат қиларди. Бакрабалиқларнинг соҳилга чиқиб кетиш ҳодисасидан кейин улар ҳам ёппасига кўчиб кета бошлади. Ҳозир ўйласам, улар ҳам денгизнинг келажаги йўқлигини билган.\nКўп ўтмай денгиз суви камайиб, қуриб бораётганини ўз кўзимиз билан кўра бошладик. Тузлилик даражаси ошиб, бакрабалиқлар бутунлай қирилиб кетди. Кейинчалик тузли сувга чидамли камбала балиғи кўпайтирилди. Биз 1992 йилгача балиқчилик билан шуғулландик. Энг охирги овлаган балиғимиз шу камбала бўлди.\nХалқ тилида "балиқлар шоҳи" деб аталадиган бакрабалиқ асосан Қора денгиз, Азов, Каспий ва Орол денгизлари ҳавзаларида тарқалган. Балхаш кўли ҳавзасида иқлимга мослаштирилган.\n"Википедия" маълумотларига кўра, бакрабалиқ ҳаётининг бир қисмини денгизда (шўр сувда) ўтказса, урчиш даврида дарёга (чучук сувга) ўтади. Урғочиси 12-14 ёшда, эркаги 8-9 ёшда вояга етади. Серпуштлиги ёшига боғлиқ. Узунлиги 120-150 сантиметр, оғирлиги 13-20 килограмм бўлганда 210-340 минг увилдириқ (тухум) қўяди. Орол денгизининг биологик ҳолати балиқлар учун яхши бўлганда увилдириқ ташлаш учун Оролдан Амударё ва Сирдарё дельтасида тўпланиб, сўнгра дарёнинг юқори оқимидаги қулай жойларга кетади. Тухумдан чиққан балиқчаларнинг бир қисми дарё оқими бўйлаб денгизга (шўр сувга) қайтади, қолганлари эса дарёда қолади.\nБакрабалиқ Орол денгизи ҳавзаларида 1936 йилгача кўплаб овланган. Сирдарё ва Амударёда кўплаб ирригация иншоотлари қурилиши ва Орол денгизи экологик ҳолатининг ўзгариши натижасида улар жуда камайиб кетди. Ҳозир Амударёнинг қуйилиш жойидаги сув ҳавзаларида ва Зарафшон дарёсининг қуйи қисмидаги йирик каналларда оз миқдорда сақланиб қолган. Ўзбекистон Қизил китобига киритилган.\nУчсой қишлоғи Мўйноқ тумани марказидан 18 километр нарида жойлашган. Бир пайтлар гавжум бўлган порт ва балиқ заводлари ўрни ҳозир бўм-бўш. Денгиз қуригандан кейин балиқчилар бошқа жойларга кўчиб кетган.\nҲозир бу ерда денгизнинг қуриган тубидан газ қазиб олинмоқда. "Учсой" овул фуқаролар йиғини "Обод қишлоқ" дастурига киритилиб, замонавий қиёфа касб этмоқда. Қишлоқ аҳолисининг аксарияти ота касбини давом эттириб, яқин жойлардаги кўлларда балиқчилик билан шуғулланади.\nСобиқ Мўйноқ консерва заводи ўрнида эса кичик саноат зонаси ташкил қилиниб, қатор замонавий корхоналар барпо этилмоқда. Консерва заводи гуриллаб ишлаган йилларда ишлаб чиқариш қуввати йилига 21,5-22 миллион банкагача етган. Умуман, Мўйноқда 1890 йилдан бошлаб бир асрдан кўпроқ вақт давомида балиқ қайта ишланган. Корхона 1998 йил – фаолияти тугатилгунга қадар бошқа жойлардан келтирилган хомашё асосида ишлаб келган.\nОрол денгизида бир пайтлар 200 га яқин денгиз кемаси ҳаракат қилган ва уларда 2 мингдан ортиқ балиқчи оила тебратган. Ҳозир булардан фақат ширин хотиралар қолган, холос.


«Сайлов кучли рақобат руҳида кечди» — «Адолат» номзоди Баҳром Абдуҳалимов – Газета.uz\nБаҳром Абдуҳалимов (чапда).\n26 октябр 2021, 11:35 Сайлов-2021 Сиёсат\n«Адолат» СДП томонидан 25 октябрь куни Фанлар академияси Шарқшунослик институтида президенти сайлови якунлари бўйича брифинг ўтказилди. Бу ҳақда партия ахборот хизмати хабар берди.\nБрифингда «Адолат» СДП Сиёсий Кенгаши раиси, партиядан сайловда номзод сифатида иштирок этган Баҳром Абдуҳалимов баёнот берди.\nМаълум қилинишича, президентлик сайлови янги Ўзбекистонга хос мутлақо янги сиёсий-ҳуқуқий муҳит, янги ижтимоий-иқтисодий шароитда, юксак ташкилий савияда, миллий ҳамда халқаро қонунчилик норма ва талабларига тўлиқ риоя этилган ҳолда ўтказилди.\nҚайд этилишича, сайловчилар томонидан давлат ва жамиятнинг барқарор ривожи, турмуш даражаси ва фаровонлигини ошириш бўйича долзарб саволлар ўртага қўйилди.\nБаҳром Абдуҳалимовнинг таъкидлашича, «ушбу президентлик сайлови илк бор Сайлов кодекси асосида ташкил этилгани билан ҳам аҳамиятлидир. У тенглик, очиқлик ва ошкоралик, кўппартиявийлик, муқобиллик, кучли рақобат руҳида кечди. Сайлов партия учун мамлакатимиз сиёсий майдонида ўз ўрнини мустаҳкамлаш, электорати манфаатларини ифодалаш имконини берди».\nҚўшимча қилинишича, республика бўйича барча сайлов участкаларида партиядан жами 11 мингдан ортиқ кузатувчи ва яна шунча ваколатли вакиллар овоз бериш жараёнларини кузатиб борди.\n«Сайлов жараёнларида қонунбузилиш ҳолатлари бўйича партия марказий штабига ва ҳудудий штабларга ҳеч қандай шикоят ёки мурожаатлар келиб тушмади», — дейилади «Адолат» СДП хабарида.\nБаҳром Абдуҳалимов «сайлов кампанияси даврида барча номзодларга сайловолди ташвиқотини амалга ошириш учун яратиб берилган кенг имкониятлар ва тенг шароитлар учун» Марказий сайлов комиссиясига миннатдорчилик билдирди.\nЭслатиб ўтамиз, кеча ХДПдан номзод Мақсуда Ворисова, «Миллий тикланиш»дан номзод Алишер Қодиров Шавкат Мирзиёевни ғалаба билан табриклади. Шунингдек, Экологик партия етакчиси Нарзулла Обломуродов партиядошларини «тарихий ғалаба» билан табриклади.\nМаълумот учун, Шавкат Мирзиёев сайловда 80,1 фоиз овоз тўплади. Бошқа номзодлар қуйидаги овозларни тўплашди: ХДПдан номзод Мақсуд Варисова — 6,6%, «Миллий тикланиш» етакчиси Алишер Қодиров — 5,5% ва «Адолат» социал -демократик партияси раҳбари Баҳром Абдухалимов — 3,4%.\nАлишер Қодиров Шавкат Мирзиёевни сайловдаги ғалабаси билан табриклади 25 октябр 2021, 19:38


Энди "Барселона"да футболчилар жаримага тортилмайди\n25 ноябрь, 2017, 17:55\n“Барселона” клуби устози Эрнесто Вальверде жамоа ичида жарималарни бекор қилди. Ушбу мутахассиснинг фикрига кўра, жамоада профессионал футболчилар етарли. Шу сабаб уларни жазолаш эмас, балки рағбатлантириш зарур деб ҳисобламоқда.\nЖазолаш тизими Хосеп Гвардиола давридан бошланган. Ўшанда ҳар бир футболчи машғулотга кечикиш учун 200 евро миқдорида жаримагна тортилган. Бундан энг кўп забр кўрган футболчи Жерар Пике ҳисобланади. У бир мақсумда 6 минг еврогача жарима тўлашга мажбур бўлган.


15 г ёки 30 г дан крем тубада, картон қутига жойланган\n1 г кремда таъсир қилувчи модда: Кетоконазол - 20 мг; Ёрдамчи моддалар: полисорбат 80, пропиленгликоль, динатрий ЕДТА, тозаланган сув, оқ юмшоқ парафин, кетостерил спирти, кетомакрогол 1000, суюқ оч парафин, сувсиз натрий сульфати.\nТерининг замбуруғли шикастланишларни даволаш, дерматофитлар чақирган қўл, оёқлар ва чов соҳаларининг эпидермофитияси.\nТери кандидозида, тери дерматомикозида, қўл ва оёқлар эпидермофитиясида 2% ли Дермазол кремини терининг шикастланган соҳасига кунига 1 ёки 2 марта суртиш тавсия этилади. Себорейли дерматитда 2% ли Дермазол кремини шикастланган соҳага, касаликнинг оғирлигига қараб, кунига 1 ёки 2 марта суртилади. Даволашни етарли даражадаги вақт мобайнида давом эттириш лозим, энг ками – касалликнинг барча симптомлари йўқолгандан сўнг бир неча кун. Агарда даволашнинг 4 ҳафтасидан сўнг яхшиланиш бўлмаса, ташҳисни аниқлаш лозим. Одатда кепаксимон темираткининг даволаш курси 2-3 хафта давом этади.\nМаҳаллий қўлланганда айниқса, даволашнинг биринчи кунларида терида қичима, юқори ёғлик/қуруқлик пайдо бўлиши мумкин.\nПрепаратнинг компонентларига юқори сезувчанлик. Қўллашдаги огоҳлантириш. Даволанишни бошлашдан аввал албатта шифокор билан маслаҳатлашинг. Крем фақат сиртга ишлатилади. Кўзга тушган вақтида уларни сув билан яхшилаб ювиш лозим. Кремни ҳомиладорлик ва лактация даврида қўлласа бўлади.\nХона ҳароратида, ёруғликдан ҳимояланган ва болалар олаолмайдиган жойда сақлансин.


Мусулмон ва зиммийлар хусусидаги шаръий ҳукм\nЭнди савдогарларга солинадиган ўлпонлар тўғрисида тўхталамиз. Бу борадаги шаръий ҳукм тижорат эмас, савдогарларга қараб ўзгаради. Негаки, Ислом тижоратга мол экани ёки келиб чиқиши жиҳатидан эмас, шахснинг мулки экани жиҳатидан назар ташлайди. Шунинг учун ҳам унинг устидан чиқариладиган ҳукм тижоратнинг келиб чиқиши ва туридан қатъий назар савдогарларга қараб ўзгаради. Агар савдогарлар Исломий давлат фуқароси бўлса, мусулмон бўладими, зиммий бўладими, унинг тижоратига мутлақо солиқ солинмайди. Дорамий, Аҳмад ва Абу Убайд Уқба ибн Омирдан ривоят қилишича, Пайғамбаримиз с.а.в.:\n“Солиқ йиғувчи жаннатга кирмайди”, деганлар. Абу Муҳаммад, солиқ йиғувчидан мурод ашшор, деганлар. Хориждан келаётган тижорат учун солиқ олувчи ашшор дейилади. Муслим ибн Мусбеҳ ривоят қилади: “Ибн Умардан, Умарнинг мусулмонлардан ҳеч солиқ олганини биласанми, деб сўраган эдим, у, йўқ, билмадим, деб жавоб берди”.\nИброҳим ибн Муҳожир Зиёд ибн Ҳадирдан ривоят қилади: “Исломда биринчи солиқ олган солиқчи менман. Мен ундан, кимдан солиқ олардинглар, деб сўрадим. У, мусулмондан ҳам, аҳли аҳддан ҳам солиқ олмас эдик, бану Тағлибнинг насороларидан олардик, деб жавоб берди”.\nАбдурраҳмон ибн Маъқал айтади: Зиёд ибн Ҳадирдан, кимдан солиқ олардинглар, деб сўраган эдим, у: “Мусулмондан ҳам, аҳли аҳддан ҳам солиқ олмасдик, деб жавоб берди. Унда кимдан олардинглар, дегандим, аҳли ҳарб савдогарлардан уларнинг юртига борганимизда, биздан қанча солиқ олишса, биз ҳам шунча олардик, деди”. Яъқуб ибн Абдурраҳмон Қоррий отасидан ривоят қилишича, Умар ибн Абдулазиз Адий ибн Артаага шундай ёзади: “Одамлардан товонни ҳам, “дастурхон солиғи”ни ҳам, макс (солиқ)ни ҳам олиб ташла. У макс эмас, Аллоҳ Таолонинг:\nوَلاَ تَبْخَسُوا النَّاسَ أَشْيَاءَهُمْ وَلاَ تَعْثَوْا فِي الأَرْضِ مُفْسِدِينَ\n– “Одамларга нарсаларини камайтириб берманглар ва ер юзида бузғунчилик қилиб санқиб юрманглар!”, (Шуаро:183)\nдеган оятидаги бахс (одамларни алдаш)нинг ўзидир. Ким сенга садақа (закот) олиб келса, уни қабул қил. Ким олиб келмаса, у билан Аллоҳнинг Ўзи ҳисоб-китоб қилади». Қурайз ибн Сулаймон ривоят қилишича, Умар ибн Абдулазиз Абдуллоҳ ибн Авф Қоррийга шундай ёзади: “Отлан-да, Рафъдаги божхона номли уйга бориб, уни буз, кейин денгизга олиб бориб, гумдон қил”. Бу беш асарни Абу Убайд “Амвол” китобида ривоят қилиб, шундай дейди: “Ҳадисларда келтирилган солиқ, бож каби манфур, хунук ишлар аслида жоҳилиятда мавжуд бўлиб, араб ва ажам подшоҳлари уни олардилар. Уларнинг қонунларида молини олиб ўтаётган савдогардан солиқ олиш бор эди. Пайғамбар с.а.в.нинг Сақиф, Бахрайн, Довматул-Жандал ва бошқа диёрлардаги мусулмон бўлганларга ёзган мактублари буни кўрсатиб турибди.\nأَنَّهُمْ لاَ يَحْشُرُونَ وَلاَ يَعْشُرُونَ\n“Мусулмонлардан ўлпон ва бож олинмайди”. Шундан бу иш жоҳилият қонунида бўлгани ва Аллоҳнинг Ўз Расули ва Ислом орқали уни бекор қилганини билиб оламиз”. Яъни жоҳилият қонунида бож, солиқ олиш бўлган. Кейин Аллоҳ уни Ислом билан бекор қилган.\nTagsСавдогарларТАШҚИ ТИЖОРАТтижоратчилар“Исломда иқтисод низоми”\nЎрта Осиё тоғутлари ўз фуқаролари ҳақларига ҳиёнат қилишда давом этмоқдалар


Даромадни олисдан эмас, олдингдан изла — 21asr.uz\nДаромадни олисдан эмас, олдингдан изла\nХалқимиз азалдан ернинг ҳар қаричини эъзозлаш, боғ яратишнинг ҳадисини олган. Бугун томорқачиликда ўзига хос мактаб яратиб, яхшигина даромад топаётган минглаб оилалар фаровон ҳаёт кечирмоқда.\nФарғона вилоятининг Олтиариқ, Риштон, Бешариқ, Қува сингари туманлари қишлоқларида ана шундай оилалар бисёрки, улар кафтдек ердан самарали фойдаланиб, бозорни арзон ва сифатли қишлоқ хўжалиги маҳсулотлари билан таъминламоқда. Улар орасида томорқага экин экмай, ерни ўз ҳолига ташлаб қўйганлар ҳам йўқ эмас.\nЎзбекистон фермер, деҳқон хўжаликлари ва томорқа ер эгалари кенгаши, Тадбиркорлар ва ишбилармонлар ҳаракати – Ўзбекистон Либерал-демократик партияси, мутасадди ташкилотлар ва ҳокимликлар вакилларидан иборат ишчи гуруҳ Тошлоқ туманида бўлиб, аҳоли томорқаларидаги ҳолат билан танишди. “Заркент”, “Ахшак”, “Арабмозор” каби маҳалла фуқаролар йиғинларида томорқасидан салмоқли даромад олаётган юртдошларимизнинг меҳнати эътироф этилди. Ўрганиш давомида аниқланган бир қатор камчиликлар жойида бартараф қилинди.\nБугун ишнинг кўзини биладиган, меҳнатдан қочмайдиган киши томорқасидан унумли фойдаланиб, барака топмоқда. Фақат ҳаммаси мақсаднинг тўғри қўйилгани ва ерга муносабатига боғлиқ. Уч мингдан ортиқ аҳоли истиқомат қилаётган Ахшак маҳалласида бу борада ишлар яхши йўлга қўйилган. Аксарияти томорқасида иссиқхона ташкил қилиб, ундан самарали фойдаланмоқда. Айниқса, ошкўклар, лимон, помидор, булғор қалампири, бодринг етиштириш авжида. Ғайратжон ва Норматжон Исақовлар, Жалолиддин Омонов, Бахтиёр Орипов каби боғбону деҳқонларнинг тажриба ва ютуқлари маҳалладошларга ўрнак бўлаётир.\nОлти ойда 100 миллион фойда\nАдҳамжон Ҳошимов томорқасида асосан карам, помидор, кўкат етиштириб, бу йил 100 миллион сўмдан зиёд фойда олди.\n– Иссиқхонамизда 300 мингдан ортиқ карам кўчатини етиштириб сотдик, – дейди Адҳамжон Ҳошимов. – Айни кунларда фарзандларим билан бирга очиқ майдонда помидор, кўкат етиштиряпмиз. Шунинг орқасидан рўзғоримиз бут, невараларни ўқитяпмиз. Оиламиздаги файз-барака ҳаммаси ҳалол меҳнатимиздан. Худога шукр, юртимиз тинч-осойишта бўлгач, орзу-ниятларимиз амалга ошади-да. Фақат хоҳиш ва истак бўлса кифоя. Бундан ташқари, давлатимиз томонидан тадбиркорлик қўллаб-қувватланмоқда. Бу имкониятларимизни янада кенгайтиради.\nҲар қаторда бир хато\nШундай. Ишчи гуруҳ Хотинқуми маҳалласида бўлганида, айрим томорқалар қаровсизлигидан ҳафсала пир бўлди. Хонадон эгалари сув йўқлигини баҳона қилиш билан чекланди. Унда меҳнат қилиб, томорқадан яхши даромад олаётган маҳалладошлари сувни қаердан олаётган экан, дегинг келади.\nТумандаги “Шифо” фермер хўжалиги ғалладан бўшаган 29 гектар ерга такрорий экин экмоқда. Ҳозирда 5 гектар ерга соя экиб парваришламоқда. Қолган майдонга сабзи, картошка, кўкат ва чорва учун озуқа экинини экишни режалаштирмоқда.\nҚўштепаликлар эса узумчиликда яхши тажриба яратганини алоҳида таъкидлаш лозим. Ҳар бир оила йилига 5-10 миллион сўм даромадни айни соҳадан топмоқда.\n“Гулларнинг тилини топдик”\nГулчиликда Йўлдошобод маҳалласилик Толибжон Мамадалиевга етадигани йўқ. 300 хилдан ортиқ гуллар парваришланаётган ҳовлисига кирсангиз ҳайратда қолиб, кетгингиз келмайди.\n– Томорқа – катта хазина, – дейди Толибжон Мамадалиев. – Фақат ундан оқилона фойдаланган яхши даромад олади. Дастлаб иш бошлаганимда гул етиштириш қийин, қандай бўларкан деб ўйлагандим. Меҳнатимиз зое кетмади. Оила аъзоларимиз билан бирга бунинг ҳам сир-асрорини ўргандик, гулларнинг тилини топдик.\nИшчи гуруҳ шундай тажрибаларни оммалаштириш тадбирларини ишлаб чиқди. Шунинг баробарида баҳоначи томорқачиларга амалий ёрдам кўрсатилди. Тумандаги 1 минг 500 дан зиёд кам таъминланган оилага фермерларнинг ғалла ҳосили йиғиштириб олинган майдонларидан экин экиш учун 776 гектар ер ажратиб берилди. Бундан қувонган кишилар аллақачон помидор, карам, қалампир, дуккакли экинлар экишни бошлаб юборишди.\nРиштон туманидаги Қайрағоч маҳалласида яшовчи Қодиржон Хўжаматов маҳалла ёшларига, жумладан, ҳудуддаги ишсиз фуқароларга томорқадан унумли фойдаланиш бўйича тажрибасини ўртоқлашди.\n– 20 сотихлик томорқамизда узум, олма, ўрик, карам, булғор қалампири, помидор ва турли кўкатларни парваришлаяпмиз, – дейди Қодиржон ака. – Эрта баҳорда 5 сотих жойда кўкат етиштириб бозорга чиқариб сотдик. Ўрнига такрорий экин – карам экдик. Қолган 5 сотихга помидор, яна шунча майдонда иссиқдан сақлаш учун маккажўхори ва унинг ораларига булғор қалампири экканмиз. Кўплаб шогирдларим бор, улар йилига 2-3 мартадан ҳосил олиш сирини ўрганиб кетишяпти. Меҳнат қилган ҳеч қачон кам бўлмайди, дастурхони тўкин-сочин бўлади.\nИшчи гуруҳ айрим фермер хўжаликлари белгиланган экин экиш ўрнига чорва учун озуқа экканига ҳам дуч келишди. Бундай ўзбошимчалик билан қилинган салбий ҳолатларнинг олдини олиш борасида мутасадди ташкилотлар ва фермерларга тегишли чоралар кўрилди.\n“Mehrigiyo” – табиий маҳсулотлар мажмуаси\nO‘zLiDeP Сиёсий Кенгаши Ижроия қўмитаси раиси Актам Хаитов аҳоли билан бевосита мулоқотлари давомида тадбиркорлик субъектларига ҳам бориб, аҳоли вакиллари билан яқиндан мулоқот қилди. Учкўприк туманидаги “Mehrigiyo” хусусий корхонасига ҳам айни мақсадда борилди. У ердаги шарт-шароит, ишчи-хизматчилар учун яратилган қулайликлар билан танишди партия раҳбари.\nТаъкидлаш жоизки, корхона кластер тизимида фаолият юритяпти. Яъни шу ернинг ўзида шифобахш ўсимликлар етиштирилади, қайта ишланади, қадоқланади ва экспортга йўналтирилади. “Mehrigiyo” ўз олдига шифобахш неъматлар билан бойитилган табиий доривор ва озиқ-овқат маҳсулотларини ишлаб чиқариб, инсонлар саломатлигини яхшилашга кўмаклашиш, иммунитетини ошириш, касалликлардан ҳимояланиш, беморлар дардига малҳам улашиш мақсадида ташкил этилган эди.\nЮқори сифат ва самарадорликка эришиш учун ўсимликлар корхонанинг плантацияларида органик ҳолда, кимёвий ўғитларсиз табиий ҳолда етиштирилади. Жаҳон стандартлари талабларига риоя қилган ҳолда замонавий технологиялар асосида қадоқланади.\nПартия раҳбари ушбу корхона маҳсулотлари турини кўпайтириш учун ҳудуднинг ўзидан маълум миқдорда ер ажратиб берилишида, киви, апельсин, мандарин ва бошқа шифобахш ўсимликларни аҳоли хонадонларида ҳам кўпайтириш борасида ҳамкорликни йўлга қўйиш таклифини билдирди.\nМурувват уйига ер ажратилса...\nПартия раиси раҳбарлигидаги ишчи гуруҳ аъзоларининг Қўқон шаҳар мурувват уйига ташрифи эса бу ердагиларнинг кўнглини шод қилди. Улар тарбияланувчилар билан дилдан суҳбатлашишди, эсдалик совғалари топширишди.\nСуҳбат жараёнида ишчи-хизматчилар йилдан йилга шарт-шароитлари яхшиланиб бораётганини эътироф этишди. Фақат бир масалага ёрдам керак экан: туман ҳокимияти 5-10 гектар ер ажратиб берса, нур устига нур бўлар эди. Бу эса мурувват уйи ўз моддий таъминотини янада яхшилашига, хусусан, сабзавот етиштириб, меҳнат қилиш, қўшимча даромад топишда муҳим. Бундай ташаббус партия раҳбарияти томонидан қўллаб-қувватланди ва бу борада амалий ёрдам беришга ваъда берилди.\nУмуман олганда, ишчи гуруҳ ўтказаётган юқоридаги каби тадбирлардан кўзланган асосий мақсад – ҳар бир неъматнинг қадрига етиш, ундан унумли фойдаланиш, даромадни олисдан эмас, ўзимиз яшаб турган заминдан излаш ва бунга амал қилиб келаётганларнинг тажрибасини оммалаштиришдан иборат. Зеро борини қадрлаган инсонлар энг ақлли инсонлардир\nКамолотнинг беш илдизи


Lotinchada 31 май 2021, 20:50 Жаҳон\nДания AҚШга Европа Иттифоқи раҳбарларини кузатишда ёрдам берган — Европа ОАВ\nAҚШ Миллий хавфсизлик агентлиги (NSA) Дания маълумотлар кабеллари ёрдамида Швеция, Норвегия, Франция ва Германиядаги юқори мартабали амалдорларга қарши жосуслик қилган, дея бир вақтнинг ўзида бир нечта Европа ОАВ хабар беришди. ОAВ хабарларига кўра, бунинг учун Копенгаген яқинида жойлашган марказдан фойдаланилган. Европаликларни кузатишга оид топилмалар Дания ҳарбий разведка хизмати томонидан 2012−2014 йиллардаги тергов натижалари бўлган. NSA билан боғлиқ можаро 2013 йилда, «Der Spiegel» ҳафталиги Марказий разведка бошқармасининг собиқ ходими Эдвард Сноуденнинг баёнотларини эълон қилганида бошланган. Ўшандан бери бу воқеа тобора кўпроқ тафсилотларга тўлдирилган. Маълум бўлишича, АҚШ разведкаси кўп йиллар давомида Европадаги минглаб одамларнинг ортидан кузатиб борган, Германия фуқароларининг телефон мулоқотини тинглаган ва ҳаттоки канцлер Aнгела Меркелнинг телефонига бир неча бор уланган. — Suddeutsche Zeitung (Германия нашри), DR (Дания телерадиокомпанияси).\nЕвропа Иттифоқи мамлакатларининг муносабати:\n«Германия ҳукумати ОАВ хабарларини эътиборга олди ва барча миллий ва халқаро идоралар билан алоқада бўлган ҳолда, вазиятга ойдинлик киритади», — деди Германия Вазирлар Маҳкамаси матбуот котиби Штеффен Зайберт. Зайберт мамлакат ҳукумати махсус хизматлар фаолияти тўғрисидаги маълумотларни ошкор қилмаслигини ва улар фақат Бундестагнинг тегишли органларида муҳокама қилинишини таъкидлади. Унинг айтишича, бу ҳақда Aнгела Меркелнинг ўзи ҳам ОАВдан билиб олди.\n«Бу жуда жиддий. Биз бу фактларни текшириб кўришимиз керак ва агар улар ҳақиқат бўлиб чиқса, уларни қоралашимиз керак», — деди Франция ТИВнинг давлат котиби Клемент Бон.\nШвеция ва Норвегия ҳукуматлари ушбу воқеа бўйича Даниядан тушунтиришни талаб қилишди. Швед парламентининг аъзоси Енс Хольм мамлакатда кузатувга бўлган шахсларнинг исмлари тўғрисида батафсил маълумот талаб қилди.\nХитойда оилаларга учта фарзанд кўришга рухсат берилди\nХитой ҳукумати оилаларрга учта фарзанд кўришга рухсат берди. Ушбу қарор ХКП Марказий Қўмитаси Сиёсий бюроси мажлисида қабул қилинди. Бундай қарор мамлакатдаги демографик вазиятни ҳисобга олган ҳолда, аҳолининг тез қариши сабабли қабул қилинган.\nХитой 1979 йилдан 2015 йилгача «бир оила — бир бола» сиёсатини олиб борган. Унинг салбий оқибатларидан бири меҳнатга лаёқатли аҳоли сонининг қисқариши бўлди. 2015 йилда мамлакатдаги ҳар қандай оилага икки фарзанд кўришга рухсат берилди. Шундан сўнг, ХХРда туғилиш коэффициентининг рекорд даражада ўсиши қайд этилган эди. 2020 йилда Хитойда туғилиш даражаси 2019 йилга нисбатан 30 фоизга камайгани маълум қилинди. — Синьхуа.\nAфғонистоннинг бир неча минг аҳолисига Буюк Британияга кўчиб ўтишга рухсат берилади\nБритания ҳукумати мамлакат армиясига ишлаган афғон таржимонлари ва уларнинг оилалари Бирлашган Қиролликка кўчиб ўтишлари мумкинлигини маълум қилди. Ушбу қарор Буюк Британияга ёрдам берган афғонистонликлар толибонлар томонидан жазоланиши хавфи сабабли қабул қилинган. Янги тизимга кўра деярли ҳар қандай амалдаги ёки собиқ таржимон ўз лавозими, унвони ёки иш ишлаган муддатидан қатъи назар Буюк Британияга кўчиб ўтиши мумкин бўлади. Бирлашган Қироллик мудофаа раҳбари Бен Уоллеснинг сўзларига кўра, тахминан 3 минг афғон таржимони ва уларнинг оила аъзолари мамлакатга кўчиб ўтишлари мумкин.\nҲозирда мамлакатда 750 га яқин инглиз ҳарбийлари қолган, уларнинг аксарияти Кобулда хавфсизликни таъминламоқда. — Sky News.\nБеларуснинг Латвия, Литва ва Польша билан чегараларида 2 мингдан ортиқ юк машиналари тўхтаб қолган\nБеларус Давлат чегара қўмитаси (ДЧҚ) 31 май куни мамлакатнинг Латвия, Литва ва Польша назорат пунктларида 2 мингдан ортиқ юк машиналари борлигини маълум қилди. Улар Беларусдан қўшни давлатларга чиқиб кетиш учун навбатда турибдилар. ДЧҚнинг веб-саҳифасига кўра, маҳаллий вақт билан соат 16:00 да, аксарият юк машиналари Литва билан чекарада тўхтаб қолган. Шундай қилиб, «Котловка» назорат-ўтказиш пунктида 340 та, «Каменный Лог» пунктида 430 та, «Бенякони»да 340 та, «Привалка»да 230 дан ортиқ оғир юк машиналари ва «Видзы» назорат пунктида яна 150 та юк машинаси бор. Шунингдек, Беларус-Латвия чегарасида катта навбатлар кузатилмоқда. «Урбаны» пунктида Латвияга чиқиб кетиш учун 280 тага яқин, «Григоровщина»да — 280 та юк машинаси ўз навбатини кутмоқда. Польшага деярли 400 та юк машинаси чиқиб кетиши керак: «Берестовица» пунктида — 115 та, «Козловичи»да — 60 та, «Брузги»да — 210 та. — Беларус Давлат чегара қўмитаси.\nТаъкидланишича, бундай вазият 30 май куни ҳам кузатилган.\nБразилияда президентга қарши намойишлар бўлиб ўтди\nБразилия пойтахти ва бир қатор шаҳарларида мамлакат президенти Жаир Болсонаруга қарши минглаб одамлар иштирокида норозилик намойишлари бўлиб ўтди. Намойишчилар унга импичмент эълон қилинишини талаб қилишди. Митинг қатнашчилари уни коронавирусга қарши ҳаракатсизликда айбламоқда, шунингдек, улар моддий ёрдам ва эмлашни тезлаштириш зарурлигига эътибор қаратдилар. Намойишлар Болсонаруга қарши парламентнинг текшируви фонида бўлиб ўтди. Таъкидланишича, тергов президентнинг COVID-19га қарши самарасиз курашиш билан боғлиқ. Бразилия раҳбарининг фикрига кўра, каранантин чекловларнинг жорий этилиши иқтисодиётга пандемия оқибатларидан кўра кўпроқ зарар етказади. — BBC News.\nҚирғизистон собиқ бош вазири ва парламентнинг собиқ раиси коррупцияда гумон қилиниб ҳибсга олинди\nҚирғизистон собиқ бош вазири Омурбек Бабанов коррупцияда гумон қилиниб ҳибсга олинди. Маълумотларга кўра, Бабановга қарши иш бўйича тергов Қумтор олтин конини ўзлаштириш лойиҳасини амалга оширишнинг турли босқичларидаги коррупция фактлари бўйича олиб борилган.\nҚирғизистон парламенти собиқ раиси ва собиқ президент Сооронбай Жээнбековнинг укаси Aсилбек Жээнбеков ам коррупцияда гумон қилиниб ҳибсга олинди.\n17 май куни Миллий хавфсизлик давлат қўмитаси республикадаги «Кумтор голд компани» компаниясининг вакилларига қарши 4 та жиноий иш қўзғатди. Қўмита раҳбари Камчибек Ташиевнинг сўзларига кўра, ушбу тергов бўйича, шунингдек, зарарли моддалар билан ишлаш, ер ва атмосфера ҳавосини ифлослантириш, музликларни йўқ қилиш, ҳамда солиқ ва суғурта қонунчилиги билан боғлиқ қоидаларни бузиш ҳолатлари ўрганилмоқда.\nКипр Республикасининг ҳукмрон марказий ўнг «Демократик йиғилиш» партияси 30 май куни бўлиб ўтган парламент сайловларида ғолиб бўлди.\nКасаба уюшмалари ва фуқаролик жамияти ташкилотлари вакилларини ўз ичига олган Колумбия Миллий иш ташлаш қўмитаси 2 июнь куни янги умуммиллий намойишлар ўтказилишини эълон қилди. Бундан аввал бундай тадбир 12 май куни ўтказилган эди. Мамлакатда солиқ ислоҳотларига қарши намойишлар 28 апрелдан бери бўлиб ўтмоқда.\nТунис ҳукумати 1 июндан бошлаб эмланган сайёҳлар учун салбий ПЗР тести тўғрисидаги сертификат талабини бекор қилди.\nAрманистон ташқи ишлар вазири Ара Айвазян расмийларнинг хатти-ҳаракатларидан норози бўлиб, истеъфога чиқишини эълон қилди.\nБуюк Британия бош вазири Борис Жонсон Кэрри Саймондсга Лондонда яширинча уйланди. Улар бир-бирига унаштирилиши ҳақида 2020 йилнинг февралида эълон қилишган эди.\n30 май куни Нигериянинг Тегина шаҳридаги мактабга жангарилар ҳужум қилди. 200 нафар мактаб ўқувчилари ўғирлаб кетилди, икки киши жароҳатланди.


Эксперт: “Ўзбекистон-Туркманистон муносабатлари минтақа хавфсизлигида ҳал қилувчи аҳамиятга эга”\n16:42 / 08.10.2015\nЎзбекистонлик эксперт, “Сиёсат” ахборот-таҳлил маркази директори Шуҳрат Орипов Туркманистон Президенти Гурбангули Бердимуҳамедовнинг Ўзбекистонга расмий ташрифи муносабати билан ўзбек-туркман муносабатлари бўйича фикр билдириб, 2007 йилда имзоланган Дўстона муносабатлар ва ҳар томонлама ҳамкорликни янада мустаҳкамлаш тўғрисидаги давлатлараро шартнома икки давлат раҳбарларининг олий даражадаги дўстона ва самарали мулоқотлари, халқлар ўртасидаги маданий-гуманитар алоқаларнинг доимий тус олишини таъминлаётганлигини таъкидлади.\n- Бугунги кунда Марказий Осиё минтақасида манфаатлар ва мафкуралар кураши тобора авж олиб бормоқда, - деди Ш.Орипов. - Шундай мураккаб вазиятда минтақа давлатларининг бир-бири билан ўзаро тушуниш, ишонч ва яхши қўшничилик асосида яқин ҳамкорлик қилиши миллатидан, динидан, фуқаролигидан қатьи назар минтақа халқларининг умумий манфаатларига тўла мос келадиган сиёсатдир. Айнан шу маънода Ўзбекистон-Туркманистон муносабатларида кузатилаётган конструктив мулоқот ва ўзаро англашув муҳити алоҳида эътирофга лойиқдир. Чунки, Ўзбекистон ва Туркманистон муносабатлари Марказий Осиё хавфсизлиги тизимининг узвий бўғини, таъбир жоиз бўлса, ҳал қилувчи омилларидан бири ҳисобланади.\nЭкспертнинг таъкидлашича, минтақавий ва глобал хусусиятга эга бўлган қатор масалаларда Ўзбекистон ва Туркманистоннинг нуқтаи назарлари, ёндошувлари мос ёки ўхшаш. Марказий Осиёда хавфсизликни таъминлаш ва мустаҳкамлаш, хусусан, Афғонистондаги вазиятни барқарорлаштириш бўйича ҳам икки давлат ўртасида умумий ёндошув мавжуд. Ҳар икки мамлакат афғон диёрида муҳим инфратузилма объектларини қайта тиклашга қаратилган қатор лойиҳалар амалга оширилишини қўллаб-қувватлаб келмоқда. Икки давлат Марказий Осиёда трансчегаравий сув ресурсларидан оқилона фойдаланиш масаласида ҳам ягона ёндошувга эга.\nЎзбекистон ва Туркманистоннинг миллий манфаатларга асосланиб юритаётган ташқи сиёсатида ҳам муштарак жиҳатлар талайгина. 2012 йилда қабул қилинган Ўзбекистон Республикасининг ташқи сиёсий фаолияти концепциясида мамлакатнинг турли ҳарбий-сиёсий блок ва альянслардан узоқ бўлиши; ўз ҳудудида хорижий давлатларнинг ҳарбий базалари жойлаштирилишига йўл қўймаслиги; мафкуравий тамойиллар сабабли рўй бераётган турли тўқнашувларда, қўшни давлатлар ва ҳудудлар билан чегаралардаги қуролли можаролар ва кескинлик ўчоқларида иштирок этмаслиги ҳақидаги принциплар белгилаб қўйилган.\nБу йил БМТ Бош ассамблеяси томонидан қабул қилинган махсус Резолюцияга мувофиқ, Туркманистон доимий бетарафлиги ҳуқуқий мақоми халқаро ҳамжамият томонидан тан олинганлигига 20 йил тўлади. Бетараф давлат мақомига эга бўлган Туркманистон сиёсий, иқтисодий, ҳарбий иттифоқ ва блокларга кирмаслик, оммавий қирғин қуролидан воз кечиш каби мажбуриятларни олган эди. Халқаро ҳарбий ва ҳарбий-сиёсий гуруҳлар ҳамда блокларда иштирок этишдан тўлиқ воз кечиш Туркманистонга минтақа ва дунёда қарама-қаршиликнинг бирор-бир шаклларига жалб этилмаслик ва бунда ўз хавфсизлиги кафолатларини сақлаб қолиш имконини берди.\nЎзбекистон бетараф Туркманистоннинг ташқи сиёсат принципларини ва сиёсий курсини, унинг глобал ва минтақавий хавфсизликни таъминлаш, халқаро терроризм, диний экстремизмга қарши курашиш, иқтисодий интеграция ва минтақамиз мамлакатлари тараққиётига йўналтирилган халқаро ташаббусларини қўллаб-қувватлаб келмоқда.\n“Президент Ислом Каримов таклифига биноан Туркманистон Президенти Гурбангули Бердимуҳамедовнинг Ўзбекистонга ташрифи икки мамлакат алоқаларининг янада юқори босқичга кўтарилишида ва ривожланишида янги уфқларни очади. Ташриф доирасида имзоланадиган қатор муҳим ҳужжатлар икки томонлама ҳамкорликнинг ҳуқуқий-шартномавий асосларини кенгайтиргани ҳолда, қадимдан яхши қўшничилик, қон-қардошлик асосида елкама-елка яшаб келган халқларимиз ўртасидаги тарихий ва маданий яқинлик ришталарини янада мустаҳкамлашга хизмат қилади”, - деди Шуҳрат Орипов.


UzNews - Ўзбекистон Қозоғистон фермерларига сув етказиб бериш ҳажмини оширади\n21 июл 2021, 12:32\nЎзбекистон Қозоғистон фермерларига сув етказиб бериш ҳажмини оширади\nЎзбекистон “Достик” давлатлараро канали орқали ер суғориш учун сув ўтказиш ҳажмини кўпайтирди.\n19 июль куни Тошкентда сув хўжалиги вазири Ш. Ҳамроев ва Қозоғистоннинг экология, геология ва табиий ресурслар вазири М. Мирзагалиев ўртасида учрашув бўлиб ўтди. Унда Сирдарёнинг ўрта ва қуйи оқимларида сув ресурсларини бошқариш ҳолатини яхшилаш бўйича қўшма чора-тадбирлар муҳокама қилинди.\nУчрашув якунида Қозоғистон учун “Достик” давлатлараро канали орқали Туркистон вилоятининг Мақтаарал ва Еттисой туманлари фермерлари учун сув чиқарилиши 80 дан 90 м3/с гача оширилди. Шундай қилиб, ёзги вегетация даврида Қозоғистон деҳқонлари ерларини суғоришда сув танқислигини сезмайди.\nУчрашув давомида, шунингдек, Сирдарё дарёсидан тўлдириладиган Шардара сув омборига оқимни кўпайтириш бўйича қўшма тадбирларни давом эттириш бўйича келишувга эришилди. Бундан ташқари, томонлар Қозоғистон ва Ўзбекистон ҳукумати ўртасида трансчегаравий сув ҳавзаларини биргаликда бошқариш ва улардан фойдаланиш тўғрисидаги битим лойиҳасини муҳокама қилди. Шартнома лойиҳасини келишиб олиш бўйича жараённи жорий йил охиригача якунлаш истаги билдирилди.\nЭслатиб ўтамиз, аввалроқ июнь-август ойларида Қирғизистондаги Тўқтогул сув омборидан Сирдарёга қўшимча 330 миллион м3 сув етказиб бериш тўғрисида келишувга эришилганди.


Қулайлик 30.04.2020 14:24\nНатижасини олиш учун энди пойтахтга келиш шарт эмас\n“E-IJRO AUKSION” ягона электрон савдо майдончаси орқали ўтказилган электрон савдоларда ғолиб бўлган фуқаролар айрим савдо натижалари бўйича баённомаларни Давлат хизматлари марказлари ёки my.gov.uz портали орқали олиш имкони яратилди.\nАввал “E-IJRO AUKSION” орқали ўтказилган электрон савдо ғолиблари баённомани олиш учун почта хизматларидан фойдаланишига ёки минглаб чақирим йўл босиб Тошкент шаҳрига келиб-кетишга мажбур бўлишарди. Бу, эса, албатта анча ноқулайликлар туғдирар эди.\nНатижада, фуқаролар олтинга тенг бўлган вақти ва маблағини пойтахтга келиб-кетиш учун беҳудага сарф қилишга мажбур эди.\nҲозир эса, фуқаролар исталган Давлат хизматлари марказига ташриф буюриб ёки электрон тарзда my.gov.uz рўйхатдан ўтиб, СТИР ва лот рақамини тақдим этишлари кифоя.\nНатижаси бўйича автоматик равишда QR-кодли бланкада тадбиркорлик қилиш ва якка тартибда уй-жой қуриш учун ер участкалари бўйича электрон савдо ғолиблиги тўғрисидаги баённома чоп этилади ва ўша вақтнинг ўзида фуқарога тақдим этилади.\nУшбу баённома ер участкаларига бўлган ҳуқуқларни давлат рўйхатидан ўтказиш учун асос бўлади.\nДавлат рўйхатидан ўтказиш учун эса, шу вақтнинг ўзида Давлат хизматлари маркази ёки my.gov.uz портали орқали ариза бериш ҳам мумкин.\nЯъни, бир ҳаракат билан иккита ишни ҳал қилиш имкони яратилди.\nТез орада “E-IJRO AUKSION” ягона электрон савдо майдончаси орқали ўтказилган барча электрон савдо ғолибларига худди шу тартибда баённомалар берилиши жорий этилади.\nУшбу имкониятлар карантин даврида аҳоли ва тадбиркорлик субъектларига яратилган яна бир қулайлик бўлиб, ўз бизнесларини йўлга қўйишда ва ривожлантиришда қўшимча рағбат бўлишига ишончимиз комил.


Ҳасанбой Дўсматов илк босқичдаёқ ютқазиб қўйди, Аслонов ва Жаъфаров юришини давом эттиради\n23:57 / 26.10.2021\nСербия пойтахти Белградда бокс бўйича жаҳон чемпионати давом этмоқда. 26 октябрь кунги жангларда ўзбекистонлик 3 нафар боксчи рингга кўтарилди.\n-80 кг вазнда Одилжон Аслонов автоматик равишда 1/16 финалга йўлланма олди, унинг рақиби танзаниялик Юсуф Чангалавей номаълум сабабларга кўра рингга чиқмади.\n-51 кг вазн тоифасида Ҳасанбой Дўсматов 1/8 финал доирасида қозоғистонлик Сакен Бибоссиновга қарши рингга кўтарилди. Тенг курашлар остида ўтган баҳсда ҳакамлар Бибоссиновни ғолиб деб топишди. Маълум муддатли танаффусдан кейин ҳаваскор боксга қайтган Дўсматов эса жаҳон чемпионатини эрта тарк этди.\n-75 кг вазн тоифасида Саиджамшид Жаъфаров 1/32 финал доирасида словакиялик Лукас Фернэтсага қарши рингга кўтарилди. Ҳар учала раундда фаол ҳаракат қилган Жаъфаров ҳакамлар қарорига кўра ғалаба қозониб, Жаҳон чемпионатининг кейинги босқичига йўл олди.\nБиринчи кунги баҳсларда Ўзбекистон терма жамоаси шарафини -67 кг вазн тоифасида ҳимоя қилаётган Асадхўжа Мўйдинхўжаев 1/32 финал доирасида ирландиялик Брендон Маккиверни 5:0 ҳисобида мағлуб этган ҳолда 1/16 финалга йўл олганди.\n27 октябрь куни -86 кг вазн тоифасида Шоҳжаҳон Абдуллаев илк жангида бельгиялик Виктор Шельстрит билан рўбарў келади.


“Инсайдери кимлигини ҳам биламан” — Эркинжон Турдимов Исмат Хушевнинг танқидлари ҳақида\nШу кунларда Самарқандда АҚШ Глобал медиа агентлиги ташаббуси билан коррупция бўйича журналист суриштируви ва фактчекинг мавзусида тренинг ўтказилмоқда. Самарқанд вилояти ҳокими Эркинжон Турдимов семинар иштирокчилари билан учрашувда журналистларнинг саволларига жавоб берди.\nКанадада яшаётган ўзбекистонлик Исмат Хушев жорий йилнинг феврал ойида “Турдимов мафияси”дан бир шингил” сарлавҳали мақолалар эълон қилганди. Унда Самарқанд вилояти ҳокими тизимли жиноятлар содир этиб келаётгани, вилоятда коррупция авж олгани ҳақида кўплаб важлар келтирилган. Қизиғи, август ойининг бошларида Хушев Самарқандга келди ва вилоят ҳокими ҳудудда катта ўзгаришлар қилаётгани ҳақида қатор хабарлар эълон қилди.\nТурдимов Хушевнинг феврал ойида эълон қилган мақолаларида асос йўқ бўлса, нега уни судга бермагани тўғрисидаги саволга жавоб берди.\n“Исмат Хушев эълон қилган мақоладан хабар топганимда шифохонада эдим. Мен айтдим, ҳатто уруш вақтидаям душманлар шифохонага бомба отмаган. Айрим одамлар ўша фашистлардан ҳам ўтиб шифохонага бомба отди. Ана шу битта жавобим бўлди, омон бўлсин. Исмат акадан хафа жойим йўқ. Танқид қилаверганлардан хафа бўлаверсам, ҳоким бўлиб нима қиламан?!\nИсмат акани судга бериб нима обрў топаман? Мен ўзимга эп билмадим. Судга бошқалар берсин. У кишиниям яхши тарафлари бор. У кишигаям кимдир нотўғри ахборот етказган. Инсайдери аҳмоқроқ одам. Инсайдерининг ким эканини яхши биламан. Раҳбар одам гапнинг кетидан қувиб юриши ҳам яхши эмас аслида”, – деди Турдимов.\nВилоят ҳокими “Тизимли муаммоларни ҳал этишда ОАВга таянасизми?” деган саволга ҳам жавоб берди.\n“Одатда эълон қилинган танқидий мақолаларни тўғри қабул қиламиз. Улар ҳақ бўлишса, хатомизни тўғрилаб қўйган вақтимиз бўлган. Асоссиз ёзишса, ўзларига фактлар билан тушунтириб берганмиз. Ўтиш даврида хатолар бўлиб туради, бунинг учун танқид қилинганда раддия билдираверсак, бошимиз танқиддан чиқмай қолади. Нотўғри деб қарши чиқаверадиган бўлсак, катта-катта сайтлар бор, номларини келтирмайман, кейин улар мени уч-тўрт марта қайта-қайта танқид қилишади. Кейин фуқаролар олдида, самарқандликлар олдида, раҳбариятим олдида, депутатлар олдида аҳволим танг бўлиб қолади”, – дея Эркинжон Турдимовнинг сўзларини келтирмоқда Kun.uz мухбири.\n«Вилоят ҳокими ўтади дейишса, милиция келади-ю халқни тозалайди» — иштихонлик йигит Турдимовга ҳолатни шундай тушунтирди


Порошенко «майдан»нинг энг муҳим талабларидан бири бажарилганини маълум қилди\n14:55 / 21.11.2017\nУкраина президенти Пётр Порошенконинг маълум қилишича, мамлакат ҳукумати «майдан»нинг энг муҳим талабларидан бирини бажаришнинг уддасидан чиқди.\n«Бизнинг ёшлар, талабаларимиз Майданга талаблар билан чиқишганига роппа-роса тўрт йил тўлди. Улар Европа йўлидан Россия томонга қараб четлашмасликни талаб қилишганди», - дея сиёсатчининг сўзларини келтиради «Укринформ».\nПорошенконинг сўзларига кўра, «Қадр-қиммат инқилоби» «украин халқининг озодлик ва мустақилликка бўлган доимий интилиши»нинг яна бир исботига айланди.\n«Бу воқеани тўрт йилдан бери нишонламоқдамиз, бироқ мен одамларга илк марта шуни айта олишим мумкинки, «майдан»нинг энг асосий талабларидан бири бажарилди: сиёсий ассоциация ва эркин савдо зонаси тўғрисидаги келишув 1 сентябрдан кучга кирди», - дея таъкидлаб ўтди у.


16:56 / 14.02.2018 2784 pdf Ўқиш режими + -\nВоиз учун Қуръони Карим ва Суннати набавияни билиш шарт. Шунингдек, Набий алайҳиссалом ва хулафои рошидийн розияллоҳу анҳумларнинг ҳамда ушбу умматнинг салафи солиҳ инсонлари сийратларини, ҳукмлардан иборат кифоя қилувчи қазои қадарни билиш вожиб бўлади.\nУларнинг амалларида даъватнинг манзилга етиб бориш ҳолатларини ўрганиши.Набий алайҳиссалом ва хулафои рошидийн розияллоҳу анҳумларнинг ҳамда ушбу умматнинг салафи солиҳ инсонларининг касб-ҳунарларини, шаҳарларининг об-ҳавосини, хулқ-атворларини ёки ўша асрда ижтимоий ҳолатларидан хабар берадиган барча нарсани билиши вожиб бўлади. Ривоят қилинадики, саҳоба розияллоҳу амҳумларнинг Абу Бакр розиялоҳу анҳунинг халифа бўлишларига у зотнинг араблар насабини билувчироқ эканликлари сабаб бўлганди. Бунинг маъноси шуки, у зот розиялоҳу анҳу араб қабилалари ҳолатлари, ҳар бир қабиланинг тарихи, бошидан ўтказган кунлари, шижоат, қўрқоқлик, омонат, хиёнат каби ахлоқлари заиф ва кучли томонлари, бой ёки фақир эканликларини билувчироқ эдилар.\nУмматларнинг келиб чиқиши ва тарихини билиши. Воиз ақида, ахлоқ, урф-одатлардаги фасод ишларни билиб, даъватни тўғри асосга кўра олиб бориши керак. Яна у ҳужжат-далилларни қандай ҳолатда келтириш, сўзи қай ҳолатда таъсирнинг энг юқори чўққисига етиб боришини ва қандай қилиб даъват қилинаётганларнинг бир ҳолатдан бошқа ҳолатга ўтишини билиши керак. Шунинг учун ҳам Қуръони Карим тарих ибратлари билан тўлиб-тошгандир.\nВоиз инсоний ақлнинг хусусиятлари, унинг фикрлаш доираси, инсоннинг табиати, унда яширинган хоҳиш-майлларни билиши лозим бўлади. Бу илм билан воиз ўзи чақираётган нарсага инсонларнинг хоҳишларини уйғотишга қодир бўлади. Устоз-имом тафсир дарсида шундай деган эдилар: «Сизлар соҳабаларда бу илмдан бирор нарса бўлмаган деб ўйламанглар. Гарчи улар китоблардан дарс олмаган ва муаллимлардан илм ўрганмаган бўлсалар ҳам, агар сизлар тарихни ўқисангиз, улар қандай қилиб бу борада баҳс-мунозара қилганларини биласиз ва сизлар бу билан уларнинг тарихдан бохабар эканликларини билиб олишингиз мумкин».\nАхлоқ илми. У фазилатлар, сулукдаги олий намуналар ҳақида баҳс қилувчи илмдир. У фазилатлар, инсонларга фойда қиладиган ва фойда қилмайдиган нарсалар, фазилатнинг урфга боғлиқлиги борасида тўғри тушунча беради. У, шу жумладан, диндор кишига дин сир-асрорларини ва вожиб ҳамда вазифаларини тушунишга ёрдам беради. Бу илмни ўрганувчи Ислом шариати аҳкомларининг кўпини билиб олиши мумкин. Бу ақлий дарслар бўлиб, ундан хабардор киши диннинг асосоларини тўғри англаб етади.\nЖамиятшунослик илми. Бу жамоат билан ишлаш илми бўлиб, уни қандай ташкил этиш, унга таъсир ўтказиш йўллари тўғрисида тушунча беради. Шубҳа йўқки, воиз жамоатга ўзи даъват қилаётган фикрни ўтказишга уринади. Шунга кўра, у жамоатнинг ҳолатини, одатларини ва уларга қандай таъсир ўтказиш йўлларини, агар жамоат ботил устида бўлса, қайсарлик пардасини қандай қилиб йиртишни билиши керак.\nВоиз ўзи ваъз ва иршод қилаётган миллатнинг тилини билиши. Бу лозимий (шарт қилинган) илм бўлиб, у орақали умматга ўзига хос тарзда хутба қилиш мумкин. Уларнинг тилидан бошқа тилда бўлиши унга осон бўлмайди. «Саҳиҳи Бухорий»да келишича, Набий алайҳиссалом баъзи саҳобаларнинг ўзлари билан ёнма-ён яшайдиган яҳудийларга хитоб қилиши учун иброний тилини ўрганишни буюрганлар.Буларнинг барчаси воиз учун зарурий илмлардир. Бундан ташқари, воиз бу коинотнинг яратилиши ва ундаги Аллоҳ таолонинг куч-қаудрати улуғлиги ҳамда тадбири гўзаллигига далолат қилувчи оят-белгиларни билишга алоҳида эътибор қаратиши лозим. Дарҳақиқат, Қуръони Карим бизни осмонлар ва Ердаги, ўзимиздаги, уфқлардаги мулкларга назар солишга чақирган. Бу нарсани Аллоҳ таолонинг сифатларини идрок этишга олиб борувчи йўл қилган. Воиз ҳам Қуръони Карим юрган йўлдан юриши, коинот ва ундаги ваҳдониятга далолат қилувчи оят-белгиларга ҳамда Аллоҳ таолонинг султонига инсонлар назарини қаратиши лозим.Ҳилм, кенгбағирлик, тавозе, азиятларга сабр қилиш: фасод унга жиддий хавф солган жамоатлар касал каби бўлса, воиз унга табиб кабидир. Касал кишининг илмсизлиги, тортаётган алами табибга баъзи кўнгилхираликлар етказишга олиб боргани каби, ёмонликлари ўзларига зарар бўлиб, ҳолдан тойдирган жамоатлар ҳам руҳият табибларига баъзи азиятларни етказиши аниқ. Воиз буни мулоҳаза қилиши керак, агар қалблар ундан юз ўгираётган, нафслар бош тортаётган бўлса ва унга баъзи азиятлар етса, унинг ҳузуридаги муҳим вазифа машаққатли эканини билсин, бор кучини нафс оғриқларини босиқлик, кенгбағрлик, сабр орқали даволашга сарфласин. У инсонлар билан тортишиш учун даъват қилаётгани йўқ, балки уларнинг фасодларини даволаш учун турганини билсин. Қалб ва ёмон нафсларни шу сифатлар билан улфат қилсин. Аллоҳ таоло Қуръони Каримда Набий алайҳиссалом ҳақларида бундай марҳамат қилади:\n«Агар қўпол, қалби қаттиқ бўлганингда, атрофингдан тарқаб кетар эдилар» (Оли Имрон, 159). Юмшоқлик, кечиримлилик Аллоҳ таолонинг динига ва солиҳ амалларга иршод қилиш устунларидир. Шунинг учун Аллоҳ таоло амри маъруфга билан бирга афв қилишга буюрган.\n«Кечиримли бўл, яхшиликка буюр ва жоҳиллардан юз ўгир» (Аъроф, 199).Бир воиз Маъмунга ваъз қилиб қўпол сўз айтди. Шунда Маъмун унга: «Ҳой киши, юмшоқ бўл! Аллоҳ таоло сендан кўра яхшироқ кишини мендан ҳам ёмонроқ одамга юбориб, уни юмшоқ бўлишга буюрган! «Бас, унга юмшоқ сўз айтинглар. Шояд, эсласа ёки қўрқса» (Тоҳа, 40-оят).Абу Умома розияллоҳу анҳу ривоят қиладилар: «Бир ёш йигит Набий алайҳиссалом олдиларига келиб: «Ё Набияллоҳ! Менга зино қилишга изн берасизми?» деди. Шунда инсонлар унга бақир-чақир қилдилар. Пайғамбар соллаллоҳу алайҳи васаллам: «Уни ёнимга олиб келинглар, яқинроқ кел», дедилар. У яқинроқ келиб, у зот алайҳиссаломнинг олдиларига ўтирди. Шунда Набий алайҳиссалом: «Буни онангга раво кўрасанми?» дедилар. У: «Аллоҳ мени сизнинг фидойингиз қилсин, йўқ» деди. У зот алайҳиссалом: «Худди шундай инсонлар ҳам зинони қизларига раво кўрмайдилар. Уни синглингга раво кўрсанми?» дедилар. (Ибн Авф зиёда қилишларича, амма, холани ҳам зикр қилардилар. У эса: «Йўқ, Аллоҳ мени сизнинг фидойингиз қилсин» дерди. Набий алайҳиссалом эса: «Худди шундай инсонлар ҳам зинони раво кўрмайдилар», дердилар). Сўнг Расулуллоҳ соллаллоҳу алайҳи васаллам муборак қўлларини унинг кўксига қўйиб: «Аллоҳим! Унинг қалбини пок қил, гуноҳини кечир ва фаржини сақла!» дедилар».Қаранг, Аллоҳнинг Расулида қандай гўзал ўрнак бор!\n16:50 / 14.02.2018 2576\n09:55 / 25.06.2018 5809\n1. Воизнинг сийрати.2.Ваъз қилиш одоблари.3.Хутба.Воизнинг хатибнинг ваъз насиҳати мазмунли ва инсонларга таъсирли бўлиши учун унинг ўзида бир неча шартлар давоми...\n3404 11:54 / 18.04.2017\n1.Ишонч.2.Машқ қилиш.3.Рағбат.Воизнинг шахсияти. Бу бўлимда воизнинг шахсиятига боғлик бўлган ички ва зоҳирий нарсалар, уни инсонлар олдида туриб ваъз айта олишга давоми...\n3078 11:49 / 18.04.2017\n1.Хотира.2.Хотира фаолияти.3.Хотирадаги табиий жараён.Оддий инсон хотирасини фақатгина арзимас бир қисминигина ишлатиб, ҳаётдан ўтаётганини идрок қилолмайди. давоми...\n1771 11:44 / 18.04.2017\n1.Илмий асослар.2.Қўишмча маълумотлар.Ваъзни ташкил этилишида қайси фанга тегишли бўлишидан қатъи назар илмий асосларни иштироки лозим. Масалан жўғрофия, давоми...\n2343 11:45 / 18.04.2017


01.07.20 13:17\tmsk\nOzodlik.org сайти фотосурати\nТошкетда “Тавҳид ва жиҳод катибаси” террорчилик ташкилотининг таъсири остига тушиб қолган 11 киши қўлга олинди. Улар интернетда экстремистик роликларни юклаб олишда ҳамда “яширин гуруҳда” муҳокама қилишда айбланмоқда. Қўлга олиш тўғрисидаги пресс-релиз Ўзбекистон Ички ишлар вазирлиги сайтида чоп этилган.\n2020 йилнинг 30 июнь куни ўтган қўлга олиш бўйича операцияда Ўзбекистон Республикаси ДХХ, ИИВ ҳамда Тошкент шаҳар ДХХБ, ИИББ ходимлари иштирок этганлар. Шу куннинг ўзида Тошкент шаҳрининг Олмазор ва Шайхонтоҳур туманлари ҳудудидаги саккиза манзилда тинтув тадбирлари ўтказилиб, 11 нафар шахс ички ишлар идораларига келтирилди. Республика ИИВ Тергов департаменти уларга қарши жиноят иши қўзғаган.\nТергов тахминига кўра, мазкур шахслар ҳозирда Сурияда террористик фаолият олиб бораётган “Тавҳид ва жиҳод катибаси” жангариларининг ғоявий таъсирига тушган ҳолда Тошкент шаҳрида яширин гуруҳ тузиб, ноқонуний йиғилишлар давомида интернет тармоғи орқали кўчириб олинган экстремистик мазмундаги материалларни муҳокама қилиб келишган ҳамда “ҳижрат” ва “жиҳод” амалларини бажариш мақсадида Сурия давлатига чиқиб кетишни режалаштиришган.\nЎзбекистон ИИВ хабар берганидек, йил бошидан бери ушбу ташкилот тарафдорлари шу билан тўртинчи марта қўлга олинмоқда. Февраль ойида Тошкентда иккита рейд давомида ҳуқуқни муҳофаза қилиш органлари ходимлари террорчилик фаолиятини ўрганаётган “Тавҳид”нинг қирқдан зиёд аъзоларини қўлга олдилар. Шундан кейин июнь ойида Тошкент шаҳар ва Тошкент вилоятида 19 ёшли ўспирин раҳбарлик қилаётган 25 кишининг фаолияти фош этилган эди.


hidoyat.uz – “Мовароуннаҳр” нашриётининг сайти - ХОРАЗМ ФАҚИҲЛАРИ\nИмом Абдулғафур Кардарий ибн Луқмон (баъзи манбаларда Нўъмон) ибн Муҳаммад, Шарафул қузот (қозилар фахри), «Тожуддин» (дин тожи), «Абулмафохир», «Шамсул аимма» лақаблари билан шуҳрат қозонган. Хоразмнинг Кардар (ҳозир Қорақалпоғистоннинг Нукус тумани) минтақасига мансуб бўлиб, даврининг атоқли алломаси эди.\nСултон Нуруддин Муҳаммад Занкий даврида Ҳалабнинг қозиси бўлган ва шу ерда 562 ҳ. (1166 м.) йили вафот этган.\nУ ҳанафий мазҳабида фиқҳ ва усулул фиқҳ мавзуларида бир неча китоблар ёзиб қолдирган ва машқур фиқҳ китобларини шарҳ қилган.\nУнинг қуйидаги асарлари маълум: «Ал-Муфид вал мазид фи шарҳит Тажрид». Бу китоб устози Абулфазл Абдураҳмон ибн Муҳаммад Кирмонийнинг «Тажрид» китобига ёзилган шарҳдир. У уч жилддан иборат.\nКафавий хабар беришича, унинг қўлида ушбу китобнинг иккинчи жилдидан бир нусхаси бўлиб, асар «Ал-Мазид вал муфид» деб номланган экан. У Абдулғафур Кардарийнинг шогирди Шайх Шиҳобуддин Абулфазл Муҳаммад ибн Юсуф Али Ғазнавий хати билан ёзилган. Бу нусха «Никоҳ» китоби билан бошланиб, «Ширкат» китоби билан якунланган экан.\n«Шарҳул жомиъ ал-кабир», «Шарҳул жомиъ ас-сағир», «Ҳайратул фуқаҳо». Бу сўнгги китобда фиқҳий масалалар келтирилган бўлиб, улар фиқҳ китобларининг боблари асосида тартибга солинган. Лекин бу китобнинг фарқли томони, унга киритилган масалаларнинг ечими фақиҳларни ҳайратда қолдирар ва олимларни жавоб беришда қийнаб қўяр эди. Кафавий хабар беришича, бу китоб ўша даврда қўлдан қўлга ўтиб юрган, Кафавийнинг қўлида ҳам доим унинг бир нусхаси мавжуд бўлган.\n«Зиёдот», «Усулул фиқҳ». Бу китоб «Усулул Кардарий» номи билан ҳам юритилади. «Ал-Интисор ли Аби Ҳанифа фи ахбориҳи ва ақволиҳи» (Хабарлари ва сўзлари бўйича Абу Ҳанифанинг ғалабаси).\nШамсул аимма Кардарий\nШамсулаимма Абулважд Муҳаммад ибн Абдуссаттор ибн Муҳаммад Имодий Кардарий Баратқиний 559 ҳижрий (1163 м.) йилда Кардарнинг Баратқин туманида туғилган. Ёшлик давридан илмга қизиқиб, Хоразмга, кейин Самарқандга, ундан сўнг Бухорога бориб олимлардан дарс олган. Ҳадис, тафсир ва фиқҳ илмларини ўрганган.\nУндан жуда кўп кишилар дарс олганлар. Манбаларда у ёзиб қолдирган икки китоб кўрсатилади: 1. «Таъсисул қавоъид». Бу китоб калом илмига тегишли бўлиб, Ҳожи Халифанинг айтишича, пайғамбарларнинг (алайҳимуссалом) маъсум, яъни гуноҳдан пок экани ҳақидаги китобдир. 2. Лакнавийнинг айтишича, у яна Ғаззолийга раддия ёзган экан. Маълум бўлишича, Ғаззолий «ал-Манхул» номли китобида мазҳаб мужтаҳидлари тўғрисида гапириб, Абу Ҳанифа ҳақида нотўғри сўзлар айтган. Шамсулаимма Кардарий Ғаззолийга раддия сифатида ушбу китобни ёзган экан.\nШамсулаимма Муҳаммад Кардарий кам асар ёзган бўлса-да, кўпгина нодир китобларнинг бизгача етиб келишига ёрдам берган. Масалан, Абу Мансур Мотуридийнинг «Таъвилот аҳли сунна» китоби Тошкент нусхаси ва Бурҳониддин Марғинонийнинг «Ҳидоя» асарлари бизгача етиб келишида катта хизмат кўрсатган.\nКардарий 642 йил 9 муҳаррам (1244 йил 18 июн) жума куни Бухорода вафот этган ва шаҳардан ярим фарсах узоқликдаги Сабзамун мозорига, Абу Муҳаммад Абдуллоҳ Сабзамуний қабри ёнига дафн этилган.\nИбн Баззоз Фақиҳ Ҳафизуддин Муҳаммад ибн Муҳаммад ибн Шиҳоб ибн Юсуф ибн Умар ибн Аҳмад Кардарий илмлар таснифи, фиқҳ ва усулул фиқҳ бўйича замонасида тенги йўқ олим эди. У Идил (Волга) дарёсининг ёнидаги «Сарой» шаҳрида истиқомат қиларди. Кейинчалик Қирим шаҳрига сафар қилиб, ўша ерда бир неча йил яшаб қолади. Қиримда олимлар, имомлар ва фақиҳлар билан суҳбат қилиб, улар билан мунозара ўтказади. Унинг ақлу заковати ва илми олимларни ҳайратда қолдириб, юксак истеъдоди зарбулмасалга айланган эди.\nИбн Баззоз молу дунёга қизиқмайдиган, тақволи киши эди. Ўтирганида ҳам, турганида ҳам, юриб кетаётганида ҳам, бирор уловга минганида ҳам Қуръони каримни ўқиб юрарди.\n806 ҳижрий (1403 м.) йил Қиримдан ўз юрти Хоразмга қайтиб келиб, кейинроқ Рум диёри (Туркия)га сафар қилади. У ерда Шамсуддин Фанорий билан мунозара ўтказади. Олимларнинг таъкидлашларича, у ақлий ва нақлий билимларда моҳир бўлгани учун мунозарада ғолиб чиқади.\nИбн Баззознинг қуйидаги асарлари бизга маълум:\n«Ал-Важиз». Бу китоб халқ орасида «ал-Фатово ал-Баззозийя» номи билан ҳам машҳур. Муаллиф ушбу китобни Рум диёрига боришидан олдин ёзиб тугатган. Ҳожи Халифа ёзишича, бир куни машҳур муфтий Абу Суъуд Афандидан «Нега энди ўзингиз муфтий бўла туриб, барча фатволарни йиғиб бир китоб ёзмайсиз?» деб сўрашганида, у: «Ибн Баззознинг китоби турганида мен бошқа бир китоб ёзишга ундан ҳаё қиламан», деган экан.\n2. «Маноқиб ал-Имом ал-Аъзам Аби Ҳанифа». Бу китоб Абу Ҳанифа ҳақидаги манқибалардан иборат бўлиб, жуда машҳур ва мақбул китоблардандир. Кўпгина муаллифлар, жумладан, имом Абу Заҳра ушбу китобда келтирилган маълумотлардан ўз асарларида фойдаланган.\nИбн Баззоз 827 ҳ. (1423 м.) йил, баъзи манбаларда кўрсатилишича, 829 ҳ. (1425 м.) йил вафот этган.


17:44 / 11.09.2017 2861 pdf Ўқиш режими + -\nҚул эмас ул ким – зарб остида инграган,\nҒарибу нотавон эмас ул ким – якка-махов яшаган,\nМаҳрум эмас ул ким – бир бурда нон сўраган.\nАммо ул ким қул, маҳрум, ғарибу-нотавон,\nГар нафс истагин қилди равон.\nОдам нафси бир-бирига қарама-қарши турган икки қирра ўртасидадир: ассертивлик (ташқи таъсирдан мустақиллик) – у тўсиқларни енгиб ўтишдаги кучдир ва унинг тескариси – конформизм (комфорт зонасидан чиқиб кетмаслик учун инсонни ушлаб турувчи фактор) орасида. “Енгиб ўтиш” тушунчасининг маъноси, авваламбор, дунёвий фитна-лаззатлардан мустақил бўлмоқ учун ўз-ўзини чеклашдир. Бу эса тушунарли – ахир, тоғнинг чўққисига чиқмоқни истаган киши, биринчи навбатда, пастга тортмаслиги учун ўз юкини енгиллаштирмоғи лозим. Конформизм эса, аксинча, статус-кво – яъни ҳаммасини ўз ҳолида қолдиришга мойиллик бўлиб, ҳар қандай фаол ҳаракатга бўлган интилишнинг томирига болта уради. Аммо шу ерда юксак мақсадлар билан бўладиган олишувга яна бир иштирокчи – жамият қўшилади. Айнан ўша, иллатларимизни озиқлантиргани ҳолда бизни кўринмас ва нуфузли “система”га қарам қилиб қўйган, ҳар биримизни маълум даражада унинг қулига айлантирган жамият. Ва биз ҳозир ўша, бир қарашда аҳамиятсиз бўлган, аммо бизни тутқунликда тутиб турадиган факторлар ҳақида гаплашамиз.\nИнсоний иллатларнинг энг кўзга кўрингани ҳамон мол-дунёга ҳирс қўйишдир. Қадимда жиноятларнинг кўпи пул, мол-дунё сабабидан бўлган бўлса, аҳвол ҳали ҳам ўша-ўша – буларнинг сеҳрига кишилар ҳамон учрамоқдалар.\nЛондон университети коллежи профессори Адриан Фернхам ўз касбдоши Марк Фентон O’Криви билан биргаликда инсоннинг пулга муносабатини ўрганиш бўйича қизиқ тадқиқот ўтказдилар. Маълум бўлдики, инсоннинг пул билан муносабати тўрт хил бўлар экан. Биринчиси – пул қувват сифатида қабул қилинади, иккинчиси – пул саҳийлик манбаи, учинчиси – пул хавфсизлик манбаи ва тўртинчиси – пул бу эркинлик (мустақиллик). Энг оммавий тус олган ҳолат – харж қилинаётган пуллардан безовта бўлиш ва хотиржамликни ҳис этиш учун нарса харид қилиш бўлиб чиқди. Тадқиқот яна шуни кўрсатдики, ёшлар пулни тўғри сарфлашни яхши эплолмас эканлар, чунки харажатларни режалаштириш одати уларда шаклланмаган бўлар экан. Бундан ташқари, олимлар қуйидаги ҳолни кузатишган: пулларга хавфсизлик манбаи сифатида қаралса, бу молиявий муаммоларнинг олдини олишга хизмат қилар экан. Аксинча, киши учун пул ҳукмронлик манбаи бўлса, кўнгилсизликка учраш хавфи ортар экан.\nШу ўринда бир ҳадис ёдга тушади. Жобир розияллоҳу анҳудан ривоят этилади: “Зулмдан эҳтиёт бўлинг, дарҳақиқат, Қиёмат кунида у зулматга айланадир ва бахилликдан эҳтиёт бўлинг, у сиздан аввалгиларни ҳалок этди. У уларни қон тўкишга ва маън этилганни рухсат этишга етаклади”. (Муслим)\nАқлдан озган Икар\nМуаммолардан “ўзга дунёга” учиб кетиш, ҳаётни вақтичоғликда ўтказиш асло янгилик бўлмай, бунинг боши қадим Шумер цивилизацияси (тахминан милоддан 5 минг йил аввал)га бориб етади. Айнан шу даврга оид қазилмалар ичидан гиёҳванд моддани таёрлаш ҳақида маълумот топилиб, бундай модда «gil», яъни “қувонч” (ном оригинал эмас экан-а?) деб номланган экан. Тиниб-тинчимас ўша археологларнинг уринишлари билан “самоларда сайр қилишни” қадимги римликлар, юнонлар ва скифлар ҳам хуш кўришгани ҳақидаги маълумотлар бизгача етиб келди. Бироқ ўтмишдаги бундай моддалар ҳозирда учрайдиган турли-туман навлилари олдида ип эшолмайди. Бугун дунёни кокаинга қарамлиликдан ташқари спайс эпидемияси қамраб бораяпти, унинг қурбонлари йилдан йилга ортиб кетяпти. АҚШнинг Чикаго шаҳридаги “Фейнберг” тиббий маркази мутахассислари чекиладиган қоришмалар ва марихуананинг инсон организмига таъсирини ўрганиш бўйича ноёб тадқиқот ўтказдилар. Бу учун улар ўсмирлардан уч гуруҳ тузишди: биринчи гуруҳга соғлом болалар, иккинчисига каннабис (марихуана)га қарам бўлиб қолганлар, учинчи (тажриба) гуруҳга шизофрения билан касалланган болалар киритилди. Тест якунлари бу муаммонинг қизиқ ракурсини очиб берди: кашандалик балосига мубтало бўлганларнинг вазифа бажариш натижалари соғлом тенгқурларига нисбатан 37% га ёмонроқ бўлиб, шизофрения диагнозли болаларнинг натижаларига мувофиқ келди. Кейин учала гуруҳдагиларнинг бош мияси МРТ қилиб текширилди ва марихуана чекиш миянинг айнан шизофрения билан кассалланганларда нуқсонли бўладиган ҳудудларини нишонга олар экан. Бу инсон миясидаги хотира ва фикрлаш учун жавобгар жойлардир; каннабис чекиш оқибатида улар атрофияга учрайди ва ишлаш қобилиятини йўқотади. Бундан тинчини йўқотган кашандалар ҳар нарсага тайёр бўлиб қоладилар. Гиёҳванд моддаларни сотадиганлар эса, болалар тирик экан, ҳолатдан унумли фойдаланадилар. Улар учун кашандалар даромад манбаи, холос. “Бу бизнинг бизнесимиз!” – деб ўзларини оқламоқчи ҳам бўладилар. Гиёҳвандликдан тузалиб кетиш (махсус реабилитация марказларида даволаниш) ҳаммага ҳам насиб қилмаслиги боис, гиёҳванд моддалар бизнеси оммавий қирғин қуролларининг энг ашаддийси бўлиб қолмоқда.\nИфлос китобларни камдан кам чанг босади. Қадимги Рим шоири Ювенал Рим давлатини ўша пайтда бошқарганларнинг оддий одамларни қарам қилиш усулларини тушунтирмоқ ниятида “нон ва томоша” иборасини киритди. Бу ибора машҳур бўлиб кетди. Замонавий “қул”ларни исканжада ушлаб турувчилар учун ҳам томошалар муҳим воситадир, зеро, яхши реклама мўъжизавий натижаларни келтиради. Шунинг учун ҳам инсонни қарам қилиш воситаларини тилга олганда, порноиндустриядек мега-фойда келтирадиган, уятли нарсаларга эшикни ланг очиб қўйган соҳани тилга олмаслик жуда нотўғри иш бўлади.\nБунинг оқибати не?\nМашҳур социолог В.Л.Маршал ва бошқалар бу соҳада тадқиқотлар ўтказиб, жинсий зўравонлик ва педофилияга қўл урганларнинг сал кам ярми жиноят содир этиш олдидан порнография томоша қилганларини аниқлашди. Циллман ва Брайант (Dr. Zillman and Dr. Bryant) ларнинг кузатишларига қараганда эса, мунтазам порнография кўриб турувчилар аёлларга нисбатан бемеҳр ва шафқатсиз бўлиб қоладилар, бу уларга нисбатан жинсий жиноят содир этишларини осонлаштириб қўяди. Иш шунгача бориб етадики, туппа-тузук одам ногоҳ жиноятлар содир эта бошлайди.\nАбу Ҳурайра розияллоҳу анҳудан ривоят этиладики, Расул соллаллоҳу алайҳи вассаллам айтдилар: “Олов нафснинг ортида яширингандир, Жаннат эса – хуш кўрилмаганнинг ортида”. (Бухорий, Муслим).\nБу сўзларга қўшимча қилишга ҳожат йўқ. Инчунин, Аллоҳ таолодан бизни қулатадиган маъсиятлардан, зарарли нарсалардан ўз паноҳида асрашини сўраб қоламиз.\n17:20 / 11.09.2017 4296\n12:11 / 18 июнь 5372\nКимларнинг ризқи таъминотсиз келади Муслим ибн Жубайр Абу Ҳурайрадан ривоят қилади.Расулуллоҳ соллаллоҳу алайҳи васаллам шундай дедилар.Аллоҳнинг Бану Одамнинг давоми...\n2608 21:04 / 18.09.2017\nАср телбалиги бўлган селфи (ёхуд худбинликнинг ҳам чегараси бор)\nСўнгги пайтларда Селфиrdquo деган қилиқ роса оммалашди. Селфи selfie аслида инглизча сўз бўлиб мен ўзимrdquo, ўзим ўзимниrdquo деган маъноларни билдиради. Яъни, давоми...\n1543 08:05 / 07.10.2018\nҲар биримиз ўзимизнинг ҳаражатларимиз учун пул топишимиз керак. Баъзилар кунларининг маълум қисмини офисда ёки савдо мажмуасида бошқалар ўзининг шахсий иши давоми...\n2859 17:12 / 04.06.2018\nРизқ талаб қилишга чақирилган биринчи кишиРизқ талаб қилиш масаласига келсак, унга биринчи чақирилган ва унинг учун тадбири кўрилган киши Одам алайҳиссаломдир, давоми...\n2344 18:06 / 18.09.2017


Moderna - xabar.uz\nЎзбекистонга Moderna вакцинасининг йирик партияси келтирилди\nБугун мамлакатимизга COVAX дастури доирасида 2 822 400 доза Moderna вакцинаси келтирилди.\n2022 йил ҳисобидан илк вакциналар партияси келтирилди\nКоронавирусга қарши вакцинанинг 2022 йилги илк ярим миллион дозалик партияси юртимизга олиб келинди.\nModerna раҳбари COVID-19 пандемияси қачон тугашини маълум қилди\nБу учинчи бор ўлим ҳолати қайд этилиши. Унгача 38 ва 30 ёшли икки эркак худди шу каби вакцинадан вафот этгани тасдиқланганди.\nМодерна вакцинасини 12 ёшли болалар ҳам олиши мумкин бўлди\nШу пайтгача ушбу эмланмани 18 ёшдан юқорилар олиши мумкин эди.\nЎзбекистонга коронавирусга қарши Moderna вакцинаси олиб келингани ҳақида хабар бергандик.


14 May 09:15 Жаҳон\nЕВРОПА ЕВРОПА ИТТИФОҚИ ИТТИФОҚИ УКРАИНА украина ташқи\nУкраина Ташқи ишлар вазирлиги Европа Иттифоқининг Россияга қарши санкцияларини муҳокама қилишга таклиф қилди\nЕвропа Иттифоқи Украина ташқи ишлар вазирлиги раҳбари билан Россияга қарши санкцияларни муҳокама қилади\nБугун ва ҳозир учун Тошкент ва Ўзбекистондаги барча сўнгги янгиликлар – сўнгги соат янгиликларини ўзбек тилида бу ерда батафсил ўқинг\nДмитрий Кулеба, Европа Иттифоқи, Европа Иттифоқи, ТИВ, РФ, санкциялар, Украина, эмбарго\nЕвропа Иттифоқи олтинчи санкциялар пакетининг бошқа қоидаларини жорий этишни кечиктирмаслик учун Россия нефтига эмбарго жорий қилишни кечиктиришни таклиф қилмоқда.\nЕвропа дипломатияси раҳбари Хосеп Боррел Европа Иттифоқи Киевга Россия ҳарбийларининг Украинага босқинини қайтариш учун оғир қуроллар харид қилиш учун қўшимча 500 миллион евро ажратиш режасини маълум қилди, дея хабар бермоқда «Америка Овози».\nНавбатдаги нақд транши ҳақида Боррелл жума куни Германия шимолидаги Вайссенхауз шаҳрида Европа Иттифоқи ва «Катта еттилик» вакилларининг учрашувида айтди. G7 ташқи ишлар вазирлари йиғилишида Боррел бу ёрдам Киев томонидан танклар ва артиллерия сотиб олишга йўналтирилишини айтди.\nГерманиядаги йиғилиш бошланишидан олдин Европа Иттифоқи ташқи ишлар вазири ҳам Венгриянинг эътирозларига қарамай, ЕИ ҳам Россия нефтини етказиб бериш бўйича эмбаргони маъқуллай олишига ишонч билдирди.\nАввалроқ Bloomberg агентлиги Европа Иттифоқининг қатор давлатлари санкцияларнинг олтинчи пакетининг бошқа қоидаларини кучга киришини секинлаштирмаслик учун эмбарго бўйича қарорни кейинга қолдиришни таклиф қилаётгани ҳақида хабар берган эди.\nҚарор 16-май, душанба куни, санкциялар Европа Иттифоқи ташқи ишлар вазирлари даражасида муҳокама қилинадиган пайтда қабул қилиниши мумкин. Муҳокамага Украина ташқи ишлар вазири Дмитрий Кулеба ҳам таклиф етилган.\nФото: Европа Иттифоқи томонидан Россия Федерациясига қарши янги санкциялар жорий этилиши Украина ТИВ раҳбари билан муҳокама қилинади.\nШу тариқа, Украинага Европа Иттифоқи томонидан бериладиган молиявий ёрдамнинг умумий миқдори 2 миллиард еврога етади. Тўғри, Европадаги баъзи дипломатлар транш барча 27 аъзо давлат томонидан маъқулланиши кераклигини таъкидламоқда, бироқ уларнинг баъзилари бундай муҳим ажратишга рози бўлмаслиги мумкин.\n«Бу биз Европа Иттифоқи ўз бирлигини сақлаб қоладими ёки бўлиниб кетадими ёки йўқми, буни кўришимиз учун жуда муҳим дақиқа бўлади», деди Кулеба. «Путин йиллар давомида айнан шунга эришишга ҳаракат қилмоқда: Украинага нисбатан сиёсати туфайли Европа Иттифоқининг бирлигини парчалаш».\nШу билан бирга, Украина ташқи ишлар вазирлиги раҳбари жума куни расмий Киев инқирозни дипломатик йўл билан ҳал қилиш, шунингдек, экспорт учун мўлжалланган йирик дон экинларини бўшатиш учун Москва билан музокараларни давом эттиришга ҳали ҳам тайёрлигини таъкидлади. ва ҳарбий ҳаракатлар натижасида Украина омборларида блокланган. Шу билан бирга, Дмитрий Кулеба Россия «музокаралардан кўра урушни афзал кўришини» таъкидлади ва Украина расмийлари ҳали Кремлдан ижобий сигнал олмаган.\n«Биз музокаралар олиб боришга тайёрмиз, лекин биз Россия столга ултиматум қўйишига эмас, балки ўзаро ҳурматга асосланган оқилона мулоқотга тайёрмиз», – дея хулоса қилди Кулеба.\nСтепанакерт: шаҳарда ҳаво ҳужуми сигналлари эшитилди\nБоррелл: Брюссел Россия билан тўқнашувдан қочиши керак


Пахта йиғим-терими авжида (+Видео) - AmuNews.uz - энг сўнгги янгиликлар\nБу йил ҳам туманимизда деҳқонларимизнинг машаққатли меҳнати эвазига етиштирилган пахта ҳосилини ёғин-сочинли кунларга қолдирмай, тез ва сифатли йиғиб-териб олиш учун барча шароитлар кўрилди. Навбатдаги долзарб масала - етиштирилган ҳосилни ёғин-сочинли кунларга қолдирмай териб олишдир. Барча жойларда бўлгани каби туманимизда ҳам йиғим-терим ишлари тизимли равишда ташкил қилинган. Пахта терими мавсумини уюшқоқлик билан ўтказиш бўйича доимий фаолият юритувчи «Пахта штаби» ташкил қилиниб, барча масалаларни мувофиқлаштириш, юзага келган муаммоларни тезкор ҳал этиш, йиғим-теримнинг кунлик бориши бўйича мониторинг юритиш йўлга қўйилди.\nНатижада йиғим-терим ишлари тизимли равишда йўлга қўйилиб, меҳнат зафарига эришаётган фермер хўжаликлари сафи кун сайин ортмоқда. Қиличбойдаги "Зарифбой Тўлғоной” фермер хўжалиги ҳам шулар жумласидан. Фермер хўжалигида давлатга пахта сотиш бўйича йиллик шартномавий режа бажарилгани муносабати билан хўжалик ишчилари ва ҳашарчилар учун дастурхон ёзилиб, илғор теримчилар рағбатлантирилди.\nБу йилги пахта йиғим-терими мавсумида фуқаролар йиғинлари томонидан жалб қилинган уюшмаган аҳоли, тумандаги хўжалик ҳисобидаги корхона, муассаса ва ташкилотлар ишчи-хизматчилари, "Фидойи ёшлар отряди” аъзоларидан иборат минглаб ҳашарчилар деҳқонларга беминнат ёрдам бермоқдалар.\nТерим ишларини уюшқоқлик билан ўтказишда ҳар гектарга талаб этиладиган теримчилар сонини тўғри белгилаш ҳам муҳим аҳамиятга эга. Акс холда, пахта теримида юқори натижаларга эришиб бўлмайди. Ҳар бир контурдаги ҳосил даланинг катта-кичиклигидан қатъий назар 2-3 кунда териб олинишини таъминлаш мақсадида терим ишлари отряд усулида олиб борилмоқда.\nБу мақсадда ташкил қилинган терим отрядлари аъзоларига барча шароитлар яратиб берилган. Хусусан, шаҳардан жалб қилинган теримчилар ётоқхоналар билан таъминланган. Ҳар бир теримчи пахта тозалаш заводи томонидан фартук ва шолчалар билан таъминланган бўлиб, уларга ҳар куни терим пулини даланинг ўзида тарқатиш мақсадида фермер хўжаликларига банк ходимлари бириктирилган. Терилган пахталар эса кунига 2 маҳал ўлчаб олинмоқда ва қабул масканларига етказилмоқда.\nБу йилги мавсумда ўзига хос тизим асосида ишсиз аҳоли ихтиёрий равишда пахта йиғим-теримига жалб қилинмоқда. Бу биринчидан пахтани ёғин-сочинли кунларга қолдирмай териб олиш миконини берса, ишсиз аҳоли учун даромад манбаидир. Қолаверса, турли давлат ва жамоат ташкилотлари пахтакорларни қимматбаҳо эсдалик совғалари билан рағбатлантириб келмоқда.


М.Беҳбудий әрман еткен күнлер келди | Qaraqalpaqstan Xabar Agentligi\nМ.Беҳбудий әрман еткен күнлер келди\nУллы ағартыўшы М.Беҳбудийниң 145 жыллығына\nҲүрметли Президентимиз жақында ғана мүғаллимлер ҳәм устазлар күнине бағышланған салтанатлы мәресимдеги шығып сөйлеген сөзинде быйылғы жылы 145 жыллығы белгиленип атырған уллы ағартыўшы Маҳмудхўжа Беҳбудий исмин тилге алып, оның өз ўақтында биз ушын еки емес, төрт тилди билиў зәрүр, деп жар салғанлығын атап өтти.\nМине усындай ағартыўшы инсанлар арасында Маҳмудхўжа Беҳбудий исми ҳүрмет пенен тилге алынады.\nАтақлы жазыўшы, жәмийетлик ғайраткер ҳәм өзбек драматургиясының тийкарын салыўшы, жадидшилик ҳәрекети, яғный жаңаша оқыў методикасы лидери дәрежесине жетиў М.Беҳбудий ушын аңсатлыққа түспеди.\nТек ғана 44 жас өмир сүрип ел-журтын илим-билимге шақырып, оның илим арқалы дүньяға танылыўын нийет еткен ағартыўшының арзыўлары әрман болып қалды.\n1875-жылы 2-январьда Самарқанд қаласында муптийлер шаңарағында дүньяға келген атақлы ағартыўшының әкеси ислам дининиң жетик қәнигеси болған ҳәм динге байланыслы көплеген мақалалар жазған, илимий жумыслар алып барған.\nСол себепли ол диний ҳәм дүньялық илимлерден хабардар болып өскен.\nБалалығынан әдебият, тарийх пәнлери менен қатар сиясатқа да қызығып, үйренип барған.\nГазета-журналлар оқыў арқалы дүньяда жүз берип атырған жаңалықларды оқып олардың өзи жасап атырған орталық пенен сәйкеслигин таллап барған.\nМәккеге, Египет ҳәм Стамбулға саяхатлары оның дүньяқарасының пүткиллей өзгериўине алып келген.\nБуннан соң өзи де газета-журналлар менен байланыслар орнатып, өз мақалаларын шығарып, усы мақалаларында мектеп билимлендириўин ҳәм көркем өнерди раўажландырыў мәселелерин ортаға таслаған.\nӘлбетте, усы жерде Ҳүрметли Президентимиздиң муғаллимлер ҳәм устазлар күнине бағышланған салтанатлы мәресимдеги шығып сөйлеген сөзинде ата-аналар жаңа Ояныў дәўириниң бесинши шынжыры, бесинши тиреги болады деп бийкарға жоқары баҳа бермегенлигин атап өтиўимиз керек.\nСебеби Маҳмудхўжа Беҳбудийдиң қанындағы ўатансүйиўшилик, илим-билимге қуштарлық, дүнья менен теңдей қәдем басыўға болған умтылыс сыяқлы пазыйлетлер, ең дәслеп ата-анасы берген тәрбия, шаңарақтағы тәлим-тәрбия орталығы, устазларынан алған билим арқалы екенлигин тән алыўымыз керек.\nТынымсыз изленислери арқалы сол ўақытлары И.Гаспринскийдиң редакторлығында шығып турған «Таржумон» газетасының турақлы авторларының бири болыўы менен бирге, «Ойна» журналына да тийкар салады.\nОл 1899-жылы ҳажы сапарына барып, ол жерден муптий атағына ийе болып қайтқан.\nБехбудий 200ден аслам өзбек ҳәм тәжик тиллериндеги илимий мийнетлердиң авторы болыўы менен бирге жазыўшы сыпатында да өзин сынап көрген.\n1911-жылы «Падаркуш» драмасын жазып онда жас әўладтың жетик билимли ҳәм мәдениятлы болыўын сөз еткен.\nБул драма 1912-жылда «Туран» газетасында басылған болса, 1913-жылы өз алдына китап етип шығарылған.\nСамарқанд, Бухара, Ташкент қалалары театрларында сахналастырылған.\nБүгин бабамыз әрман еткен күнлер келди. Мәмлекетимиз басшысы өзи жолбасшы болып үшинши Ренессанс дәўирин баслап бермекте.\nМаҳмудхўжа Беҳбудий уллы ағартыўшы ҳәм жетекши жадидши сыпатында миллий мәдениятымыз тарийхынан айрықша орын ийелейди.\nРаўаж Отарбаев –Өзбекстан Жазыўшылар аўқамы ҳәм Республикалық «Мәрипат» үгит-нәсиятшылар жәмийети ағзасы, шайыр.\n08.10.2020, 10:51 | 92 мәрте көрилди


Узумчилик йўналишида бутун салоҳиятимизни тўлиқ ишга солишимиз зарур | O'zLiDeP\nУзумчилик йўналишида бутун салоҳиятимизни тўлиқ ишга солишимиз зарур\nКейинги йилларда аграр соҳанинг бошқа йўналишлари каби юртимизда узумчилик ҳам яхши ривожланди. Янги токзорлар барпо қилинди, дарахтларга ишлов бериш, суғоришда янги технологиялар жорий қилинди. Мазкур тармоққа масъул янги идоралар, муассасалар фаолияти йўлга қўйилди. 900 минг юртдошимиз узумчиликда доимий ва мавсумий иш билан бандлиги ҳам бу йўналиш кўламидан дарак бермоқда. Шунга яраша салмоқли муваффақиятлар қўлга киритиляпти, ҳосилдорлик тобора ортиб боряпти. Бироқ ютуқларга маҳлиё бўлиб қолиш, хотиржамликка берилиш ярамайди. Айниқса, узумчиликда бор имкониятлардан тўла фойдаланиляпти, деб бўлмайди.\nКеча Президентимиз раислигида узум етиштириш, уни саноат усулида қайта ишлашни ривожлантириш ҳамда ҳудудларда энотуризмни йўлга қўйиш чора-тадбирлари юзасидан видеоселектор йиғилиши ўтказилди.\nҚайд этилганидек, ўтказилган таҳлиллар бу соҳага катта эътибор қаратиш, кўплаб масалаларни ҳал этиш зарурлигини кўрсатмоқда. Чунончи, айрим ҳудудларда йирик токзорлар майдони сўнгги тўрт йилда 7 минг гектарга камайган. Тармоқда селекция ишлари деярли йўқ, ҳалигача 40-50 йил аввал яратилган узум навлари экиляпти. Кўчат етиштириш илмига ва технологиясига амал қилинмайди, кўчат касалликлари билан олимлар ҳам, ишлаб чиқарувчилар ҳам шуғулланмайди. Шу боис ҳосилдорлик ҳам пасайиб, касаллик эса кун сайин кўпайиб бормоқда.\nЙиғилишда узумчиликни жадал ривожлантиришга тўсиқ бўлаётган асосий муаммолар бирма-бир тилга олинди ва уларни ҳал қилишга қаратилган вазифалар белгиланди.\nЖумладан, тоғолди туманларида йирик узумчилик плантацияларини ташкил этилади. Қорақалпоғистон ва вилоятлардаги 44 та туманда янги экспортбоп узум плантациялари барпо қилинади. Илмий муассасалар тасарруфидаги ерларда сертификатланган узум кўчатлари етиштириш йўлга қўйилади. Узумни қайта ишлаш ва тайёр маҳсулотга айлантиришнинг тўлиқ циклини яратиш учун виночилик кластерлари бунёд этилади.\nМажлисда, шунингдек, мазкур тармоқни ривожлантириш билан боғлиқ ишларни молиявий жиҳатдан қўллаб-қувватлаш, рағбатлантириш бўйича тегишли ташкилотларга топшириқлар берилди.\nМухтасар айтганда, узумчилик тармоғига жиддий эътибор қаратилиб, тизимли ислоҳ қилинаётгани юртимиз аҳолисининг ушбу маҳсулотга бўлган эҳтиёжини қондириш билан бирга, қишлоқ хўжалигини барқарор ривожлантиришда ўзига хос омил бўлади.\nБахтиёр Исмоилов O‘zLiDeP Ғиждувон туман ижрочи котиби2018-06-27 15:00:16\nФармацевтика сохасини тубдан ислох килиш буйича чикарилган керакли қарор деб ҳисоблаймиз. Дори воситаларини нархи назоратга олинса яхши иш бўлар эди.\nO’zLiDeP Жиззах вилоят Кенгаши Олим Норжигитов2018-06-25 10:18:58\nПрезидентимизнинг “Дори воситаларини давлат рўйхатидан ўтказиш самарадорлигини ошириш ва аҳолини улар билан таъминлашни яхшилаш чора-тадбирлари тўғрисида”ги фармони амалда дори воситаларини давлат рўйхатидан ўтказиш тизимини соддалаштириш орқали уни янада такомиллаштирилишини таъминлайди.\nТ.Жумаев Когон шаҳар Кенгаши раис ўринбосари2018-06-25 08:44:50\nДори воситаларини давлат рўйхатидан ўтказилишини содалаштирилгани бу жуда яхши бўлди. Эндиликда олиб кириладиган дори-дармон воситалари тезкорликда ўз мижозларига етиб боради. Шу билан биргаликда юртимизга четдан кириб келадиган биологик актив қўшимчалар масаласига ҳам эътибор қаратилса эди мақсадга мувофиқ бўлар эди. Чунки уларга тиббиётимиз қандай таъриф беради, улар дори воситалари сифатида рўйхатдан ўтадими ёки қўшимча сифатидами ва уларнинг одам организимига ҳақиқий таъсир тўғрисида тиббий экспертлармиз томонидан аниқ таъриф берилмаган.\nДаврон Темиров-O'zLiDePБўка туман Кенгаши ижрочи котиби2018-06-23 15:21:18\nЖуда кўплаб ҳужжатлар қабул қилинишига қарамай,дори воситаларини давлат рўйхатидан ўтказиш тизими ҳаддан ташқари мураккаблигича қолмоқда.Ўзбекистон Республикаси Президентининг ушбу фармони бу соҳа ривожига тўсиқ бўлаётган муаммоларни бартараф этилишида асос бўлади.\nТошкент Ёшлик т.ш. Кенгаши Рахмонова С.2018-06-22 23:56:54\nХар бир сохада булганидек фармацефтика да хам купгина ислохатлар амалга оширилаяпти.Бунинг замирида халкимиз маънфати юртимиз равнаки ётибти.Бу каби замон талабига мос фармонларни жуда мамнуният билан карши оламиз.\nYazdon Toshonov O'zLiDeP Kattaqurg'on tuman Kengashi raisining birinchi o'rinbosari ,apparat rahbari.2018-06-22 22:18:56\nфармацевтика сохасини тубдан ислох килиш буй нча чикарилган катор фармон ва карорлар,Давлатимиз рахбарининг бу сохага булган алохида этиборларидандир.\nXudayberdieva Mohidil Norboevna O‘zLiDeP Zarafshon shahar bo‘limi ijrochi kotibi2018-06-22 15:50:59\nUshbu farmonning qabul qilinishi aholi uchun zarur bo‘lgan dori-darmon vositalari bilan aholini o‘z vaqtida ta‘ninlashga hamda sifatsiz va qalbaki dori vositalarini sotilishini oldini olishga yordam beradi.\nУ.Боймуродов O'zLiDeP Косон туман Кенгаши аппарат раҳбари2018-06-22 11:09:39\n“Дори воситаларини давлат рўйхатидан ўтказиш самарадорлигини ошириш ва аҳолини улар билан таъминлашни яхшилаш чора-тадбирлари тўғрисида”ги Ўзбекистон Республикаси Президентининг фармони юртимизда тиббиёт, хусусан фармацевтика тармоғига жиддий эътибор, мазкур фармон амалда дори воситаларини давлат рўйхатидан ўтказиш тизимини соддалаштириш орқали уни янада такомиллаштириш имконини беради ва халқимиз фаровонлигига хизмат килади.


Жан Жак Руссо (1712-1778; Франция) | www.ziyouz.uz\nБош саҳифа Жаҳон насри онлайн антологияси Жан Жак Руссо (1712-1778; Франция)\nРубрика: Жан Жак Руссо (1712-1778; Франция)\nЖан Жак Руссо (1712.28.6, Женева — 1778.2.7, Эрменонвиль, Париж яқинида) — француз файласуф-маърифатпарвари, ёзувчиси, композитори. Француз сентиментализмининг йирик вакили. Малай, хаттот, мураббий, мусиқа ўқитувчиси ва бошқа ишларда ишлаган. Парижда Д. Дидро раҳбарлигида тайёрланган энциклопедияга мусиқага оид мақолалар ёзган. 1741 йилгача Швейцарияда яшаган, кейин Парижга кетган 1762 йили «Эмиль, яъни Тарбия тўғрисида» номли педагогик романи ва «Ижтимоий шартнома тўғрисида» сиёсий рисоласи чоп этилгач, диндорлар томонидан тақибга олинган Руссо Францияни тарк этган. 1770 йили у яна Парижга қайтиб келиб ноталарни кўчириш билан шуғулланган. «Фанлар ва санъатлар ҳақида мулоҳазалар» (1750) асарида тенгсизлик ва зулмга асосланган ўз давридаги тамаддунни танқид қилиб, унинг ўрнига «табиий ҳолат»ни қўйган. Унинг ғоялари кейинчалик «Одамлар орасида тенгсизликнинг келиб чиқиши ва асослари ҳақида мулоҳаза» (1755) асарида ўз ифодасини топган. «Ижтимоий шартнома тўғрисида» рисоласида (1762) идеал жамият манзарасини тасвирлаган. Руссо инглиз парламентаризмини қоралаб, халқ суверенитетини, халқ ҳокимиятини ҳимоя қилган. Педагогика масалаларига бағишланган «Эмиль, яъни Тарбия ҳақида» (1762) асарида схоластик таълим ва тарбия усулларини танқид қилган, мактабнинг энг биринчи вазифаси ҳақиқий инсон ва фуқарони тарбиялашдир деб уқтирган. Болаларда мустақил фикрлаш тарафдори бўлган. Руссонинг асарлари («Ҳарбий асирлар», 1743; «Юлия, яъни Янги Элоиза», 1761; «Иқрор», 1766—69; «Ёлғиз хаёлпарастнинг сайри», 1777—78 ва б.) Европа адабиётида психологизмнинг вужудга келишига сабаб бўлган. Шеърлар, достонлар, опералар («Қишлоқлик жодугар», 1752—53) ёзган, бир пардали лирик саҳна асари «Пигмалион» — мелодраманинг илк намунаси ҳисобланади. Руссо ғоялари кўпгина мамлакатлар ижтимоий тафаккурига ва адабиётига таъсир кўрсатган.\nЖан Жак Руссо. Илм-фан ва санъат равнақи ахлоқнинг покланишига ёрдам берадими?\n“Бу ерда мен мусофирман, Ҳеч ким мени тушунмайди”. Овидий ЭСЛАТМА Машҳур бўлиш одамга катта масъулият юклар экан. Мана шу машаққатли меҳнатим эвазига шон-шуҳратга эришдим. Шубҳасиз, бу асарим номимни элга танитиш билан бирга мукофот ҳам олиб берди, лекин у, нари борса, давоми…\nЖан-Жак Руссо. Халқ бахти ҳақида (фалсафий рисола)\nМен ҳақиқатни шунга муносиб равишда рўй-рост айтаман. Соддаликдан жирканадиган, самимийликка нафрат билан қарайдиган кўрқоқ ўқувчилар, китобимни ёпиб қўйинг, сиз учун ёзилмаган у. Ёвуз қалбингизни қаноатлантира оладиган ҳақиқатнигина қадрлайдиган заҳарханда ўқувчилар,китобимни ёпиб, уни улоқтириб ташланг, чунки қидираётган нарсангизни ундан топа олмайсиз, давоми…


19 февраль учун об-ҳаво маълумоти\n12:19 / 18.02.2016\nРеспублика Гидрометеорология марказининг хабар беришича, 19 февраль куни Тошкентда ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 0-2, кундузи 14-16 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, айрим туманларда бироз ёмғир ёғиши мумкин. Ғарбдан секундига 7-12 метр тезликда шамол эсади. Кечаси 0-5 даража совуқ, кундузи 5-10 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 0-5 даража илиқ, баъзи жойларда 2 даражагача совуқ, кундузи 12-17 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 0-5 даража илиқ, баъзи жойларда 2 даражагача совуқ, кундузи 10-15 даража илиқ бўлади.\nРеспубликамизнинг тоғли ҳудудларида ҳаво ўзгариб туради, ёғингарчилик бўлмайди. Қор кўчиши хавфи бор. Шарқдан секундига 7-12 метр тезликда шамол эсади. Кечаси 3-8 даража совуқ, кундузи 3-8 даража илиқ бўлади.


“Реал” раҳбарлари 200 миллион ухлатгани фош бўлди\n23 февраль, 2021, 20:00\nСир очилиб қолди\n“Реал” раҳбарияти клубнинг имиж ҳуқуқини сотишда 200 миллион евро миқдоридаги маблағни фирибгарлик билан яширишда гумон қилинмоқда.\nМаълумотларга қараганда, “Қироллик клуби” мутасаддилари 2016 йилда “Реал”нинг имиж ҳуқуқларини интернетда сотиш бўйича АҚШнинг Providence инвестицион фонди билан музокара олиб борган. Томонлар бир йилдан сўнг, тўрт йилга мўлжалланган 200 миллион евролик ҳамкорлик шартномасини имзолаган. Ушбу маблағ “Сантьяго Бернабеу” аренасининг реконструкциясига сарфланиши кўзда тутилган эди.\nКейинроқ аниқланишича, мадридликлар Кайман оролларида жойлашган фондга қарашли иккита компания билан ҳам битим тузган. 2017 йилда ташкил қилинган бу фирмалар 20 миллион евро миқдоридаги бошланғич капиталга эга бўлган. Шу тариқа, “Реал” Испаниядаги солиқлардан пул яширган. Мадридликларнинг бу ҳаракатлари фирибгарлик, деб баҳоланди.